Čeka se Apelaciona komisija FIFA-e: Gdje će Zmajevi ugostiti Belgiju?\nHome /Region/BiH/Čeka se Apelaciona komisija FIFA-e: Gdje će Zmajevi ugostiti Belgiju?\nZmajevi će 31. augusta gostovati na Kipru, a uporedo s pripremama za ovo gostovanje u N/FSBiH još čekaju zvaničnu odluku gdje će naš tim igrati preostali domaći susret kvalifikacija za Mundijal.\nDisciplinska komisija FIFA-e suspendovala je Bilino polje zbog incidenata nakon meča protiv Grčke, ali kako je Faktor već pisao, to ne znači da Zmajevi 7. oktobra neće moći ugostiti Belgiju na zeničkom stadionu! Podsjetimo, Savez je uložio žalbu, pa odluka Disciplinske komisije FIFA-e, za sada, nije pravosnažna.\nProtekle sedmice Nebojša Ivković, inspektor Evropske fudbalske federacije (UEFA), posjetio je Sarajevo i obišao stadione Koševo i Grbavicu, koji su alternativa, u slučaju da se ne uvaži žalba našeg Saveza.\nIz UEFA-e još nije stigao spisak obaveza koje Savez mora uraditi kako bi jedan od ova dva stadiona dobio dozvolu da ugosti Zmajeve i Crvene đavole. Vjerovatno se čeka zasjedanje Apelacione komisije FIFA-e, koje je zakazano za narednu sedmicu. Ukoliko AK usvoji žalbu, Zmajevi će 7. oktobra ponovo zaigrati na Bilinom polju.\nS druge strane, ukoliko Apelaciona komisija FIFA-e ne uvaži žalbu, uslijedit će užurbani radovi. Kako je za Faktor potvrđeno iz N/FSBiH, najveći problem za oba sarajevska stadiona je rasvjeta (zbog TV prenosa). U tom slučaju imalu prednost ima Grbavica, s obzirom na to da su finansijska ulaganja manja. Treća opcija je igranje van BiH, što nije isključeno, ako se FIFA i UEFA budu pridržavale strogih kriterija.\nNo, sačekajmo šta će reći prvo FIFA, a ako bude potrebe i UEFA…\nPropali giganti iz BiH: Nekad parirali Amerikancima i Rusima, a danas na rubu propasti ili ih nema nikako


Na južnokorejskim klinikama za plastičnu hirurgiju uočili su trend da roditelji deci, koja polože prijemni ispit za fakultet, sve češće obezbeđuju "nagradnu" plastičnu operaciju, pa su počele da se utrkuju u davanju znatnih popusta novim akademcima.\nNajpopularnije su operacije koje obezbeđuju "zapadnjački" izgled - intervencija kojom se dobija prćast nos ili operacija kapaka, posle koje oči deluju krupnije. Ova druga intervencija je naročito popularna među devojkama, preneo je Rojters.\nUpravnik jedne takve klinike navodi da se duge liste čekanja za intervencije s popustom prave još pre polaganja prijemnog na fakultetima. U njegovoj klinici se za obe operacije, koje bi koštale 3,7 miliona vona (3.237 dolara) kada bi se radile posebno, daje popust od 900.000 vona ako se rade istovremeno.\nU jednoj drugoj klinici, uz dvostruku operaciju za buduće brucoše, nudi se i besplatna injekcija "botoksa" za njihove majke, koje su se izborale brinući oko ishoda prijemnog.\nU Južnoj Koreji vlada oštra konkurencija za upis na fakultet. Ovogodišnje istraživanje vlade u Seulu je pokazalo da tamošnji roditelji troše gotovo 20 milijardi dolara godišnje, odnosno oko dva odsto bruto domaćeg proizvoda zemlje, na privatne časove i specijalne škole koje treba da pripreme njihove naslednike da polože prijemni ispit za fakultet.


PREKID CRNE SERIJE Inter konačno pobedio, ceh je platila Parma, mreže mirovale u derbiju\nFudbaleri Intera konačno su pobedili u Seriji A, pošto su u 23. kolu Serije A u gostima savladali Parmu sa 1:0, što im je bio prvi trijumf posle tri utakmice.\nNero-azuri su se nalazili u očajnoj formi pred meč sa "mlekadžijama", jer su dve prethodne utakmice izgubili, od čega poslednju od Bolonje Siniše Mihajlovića, ali je toj crnoj seriji došao kraj.\nCeh je platila Parma, koja je odolevala do 79. minuta, kada je sve u svoje ruke preuzeo Lautaro Martinez, te je pogotkom doneo slavlje timu iu Milana.\nOvom pobedom Inter je ostao na trećem mestu, dok je Parma trenutno 12. sa 29 bodova.\nU drugom meču 23. kola Serije A odigranom ove subote nije bilo golova, pošto su Fjorentina i Napoli podelili bodove (0:0). U domaćoj ekipi nije igrao naš Nikola Milenković, i to zbog žutih kartona.\n(Kaisedo 42 p.)\nFjorentina - Napoli 0:0\nBolonja - Đenova 12.30\nAtalanta - SPAL 15\nTorino - Udineze 15\nSampdorija - Frozinone 15\nSasuolo - Juventus 18


Petar Đorđević o sportskom klubu Hogosha Dojo Radio Kfor\n05.01.2018 posted by: RADIOSRB\nPetar Đorđevic, jedan od osnivača sportskog kluba Hogosha Dojo, sa željom da unapredi sebe, i svoje skromno znanje podeli sa drugima, zajedno sa svojim sparing parterom Nemanjom Mihajlovićem, pokrenuo je ovaj sportski klub.\n„Ideja je potekla od Nemanje Mihajlovića i mene, mi smo bili dugogodišnji sparing partneri. Ja sam negde sa 18 godina stekao zvanje crni pojas 1. DAN, i onda smo Nemanja i ja prosto hteli da unapredimo svoje znanje time što ćemo da pokazujemo drugima, zato\nšto latini kažu da učitelj je istovremeno i učenik, i uči puno i od učenika svojih.“\nZa Kfor radio Petar pojašnjava šta u prevodu znači naziv Hogosha Dojo.\n„Slogan Hogosha Dojo je nastao od dve japanske reči, prva reč Hogosha znači zaštitnik i druga reč Dojo predstavlja prostor za treniranje borilačkih veština. U suštini dan za školu borilačkih veština.“\nČinjenica da zainteresovanosti kod devojaka i žena, za ovu borilačku veštinu, raste, podjednako ga raduje i uliva samopouzdanje za predstojeće, više ciljeve.\n„Drago mi je što je interesovanje među devojkama počelo da raste zato što, recimo pre dve godine mi uopšte nismo imali devojaka u klubu, ili je došla jedna ili dve devojke. Poslednja stvar koju smo radili, seminar sa Mirkom Ostojićem, je bio kurs samoodbrane za žene, koji je trajao tri meseca, dosta devojaka u suštini među kojima je i bilo uglavnom zainteresovanijih iz onako da ne kažem zrelijih godina, već ozbiljnije, sposobnije žene. Dosta se njih i zadržalo u klubu, jako su lepo napredovali i sad kad je bio moj trener Ivan Marović, bio je začuđen, svakoj od njih je rekao da treniraju po godinu dana, u suštini su samo tri meseca prošli kroz taj kurs i stekli jako dobro znanje, baš je bilo intenzivno tako da eto raste interesovanje među devojkama.“


Korona virus – istraživanja: Klima /ne/ utiče na širenje zaraze – Televizija srpske dijaspore\nKorona virus – istraživanja: Klima /ne/ utiče na širenje zaraze\nOd Vladan Božić\t Poslednja izmena 20.05.2020\nNaučnici sa Univerziteta Prinston procjenjuju, da temperatura na sjevernoj polulopti vjerovatno neće znatnije uticati na pandemiju virusa korona.\nStudija sa Prinstona, objavljena u časopisu “Science”, ne isključuje povezanost više temperature i slabljenja virusa, ali zaključuje da je uticaj klime na pandemiju – “skroman”.\n“Naša otkrića pokazuju, da će bez efikasnih mjera kontrole, virus nastaviti da se širi i tokom toplijeg i vlažnijeg vremena. Ono neće značajnije obuzdati pandemiju”, piše u studiji.\nIako klimatski uticaji, posebno vlažnost, imaju ulogu u širenju drugih virusa korona i gripa, autori kažu da je u ovom slučaju važniji izostanak većeg imuniteta na virus.\nNaučnici sa Prinstona navode, da u zemljama poput Brazila, Ekvadora ili Australije, toplije vrijeme nije imalo većeg uticaja na pandemiju.\nBez mjera kontrole ili vakcine, virus će nastaviti da se širi među velikim dijelovima svjetske populacije i tek će kasnije postati sezonska bolest, nakon što se smanji broj neizloženih ljudi, odnosno osoba bez imuniteta”, navode naučnici.\nZa potrebe studije, oni su sproveli nekoliko simulacija o tome, na koji bi način virus mogao reagovati u različitim klimatskim uslovima. Pokazalo se da je klima postala značajan faktor, tek nakon što su veliki dijelovi populacije stekli imunitet.\nI naučnici sa Harvarda su objavili veliko istraživanje o toj temi – oni tvrde da bi virus korona mogao biti sezonski.\n“Analiza širenja virusa na 3.739 lokacija po svijetu, potvrdila je pretpostavku o sezonskom javljanju sars-kov-2 virusa. Vrijeme nije, naravno, jedini faktor, tako da se ne treba potpuno opustiti i vratiti na staro”, navode sa Harvarda.\niliistrazivanjeklimakorona virusna širenjene utičeutičezaraze\nNjemačka – godišnjica: Slikar, Albreht Direr – majstor renesanse…\nRusija – korona: Sve veći broj mrtvih – preko 3 000


Mesi najplaćeniji sportista sveta, Đoković 17, Jokić 89.\nFudbaler Barselone Lionel Mesi sa 127 miliona dolara godišnje najplaćeniji je sportista sveta prema uglednom magazinu Forbs. Mesi je na toj listi ispred kolega iz Juventusa Kristijana Ronalda (109 miliona) i Pari Sen Žermena Nejmara (105).\nForbs: Mesi najplaćeniji sportista, Đoković 17, Jokić 89. Fudbaler Barselone Lionel Mesi sa 127 miliona dolara godišnje najplaćeniji je sportista sveta prema uglednom magazinu Forbs. VAŠINGTON - Fudbaler Barselone Lionel Mesi sa 127 miliona dolara godišnje najplaćeniji je ...\nForbs objavio novi poredak najplaćenijih atleta Srbija ima dvojicu sportista na listi najbogatijih sportista na svetu, prema poslednjem popisu lista "Forbs" koji se tradicionalno bavi "ličnim dohotkom" najuticajnijih atleta na planeti.\nMESI NAJPLAĆENIJI SPORTISTA SVETA: Fudbaleri preuzeli primat! Novak nije prvi ni među teniserima, evo na kom mestu su ...\nArgentinac iz Barselone je od 1. juna 2018. do 1. juna 2019. inkasirao 127 miliona dolara. Drugi po zaradi je Kristijano Ronaldo sa 109 miliona dolara, a i na trećem mestu je fudbaler - Nejmar sa 105. Dakle, fudbaleri su preuzeli primat od do sada neprikosnovenog boksera Flojda ...\nNOVAK NIJE ČAK NI NAJPLAĆENIJI TENISER! "Forbs" objavio listu ZARADA sportista u prethodnih godinu dana: DOMINACIJA ...\nUgledni američki "Forbs" još jednom je objavio listu najplaćenijih sportista, a blizu vrha, ali ne i na njemu, nalazi se naš Novak Đoković. On je u prethodnih 12 meseci, od juna prošle godine, zaradio ukupno 50,6 miliona dolara, od toga je 20,6 došlo kroz nagrade na turnirima, ...\nFudbaler Barselone Lionel Mesi, napadač Juventusa Kristijano Ronaldo i igrač PSŽ Nejmar nalaze se na vrhu Forbsove liste najplaćenijih sportisti svetu u 2019. godini. Ujedno, ono su i jedini fudbaleri u Top 10. Najbolji teniser sveta Novak Đoković je na 17.\nDvojica srpskih sportista našli su mesto među 100 najplaćenijih sportista sveta, a daleko najzastupljeniji su NBA košarkaši. Smena na vrhu! Najplaćeniji sportista sveta više nije bokser Flojd Mejveter - nego fudbaler Leo Mesi , saopštio je "Forbs" svoje istraživanje o zaradama u ...\nForbs: Trojica fudbalera najplaćeniji na svetu\nFudbaler Barselone Lionel Mesi je prošle godine zaradio 127 miliona dolara i nalazi se na vrhu liste najplaćenjih sportista, u izboru magazina Forbs. Ugledni magazin je na drugu poziciju postavio igrača Juventusa Kristijana Ronalda, sa zaradom od 109 miliona dolara, dok je ...\nĐoković i Jokić među 100 najplaćenijih sportista sveta\nAmerički časopis Forbs objavio je listu najplaćenijih sportista na svetu za 2019. godinu, a srpski sportisti Novak Đoković i Nikola Jokić našli su se na ovom spisku. Prva tri mesta zauzimaju Lionel Mesi, Kristijano Ronaldo i Nejmar. Oni su i jedini fudbaleri u top 10.\nAmerički časopis Forbs objavio je listu najplaćenijih sportista na svetu, a prva tri mesta zauzimaju fudbaleri – Mesi, Ronaldo i Nejmar. U prvih 100 i dva Srbina, Novak Đoković i Nikola Jokić. Argentinac i član Barselone prošle godine zaradio je 127 miliona dolara, 18 više od ...\nDominacija fudbalera, Mesi najplaćeniji sportista sveta\nAmerički časopis Forbs objavio je listu najplaćenijih sportista na svetu, a prva tri mesta zauzimaju fudbaleri – Mesi, Ronaldo i ...\nNije neočekivano, ovo je kombinovana zarada od ugovora i marketinga, neki baš i ne opravdavaju novac, samo jedna žena na listi. Forbs je izbacio listu najplaćenijih sportista sveta. Na njoj su dvojica Srba, pogađate verovatno, Nikola Jokić je 89.\nMesi najplaćeniji sportista sveta, Đoković u prvih 20\nFudbaleri su zavladali svetom! Prvi put otkako se pravi godišnja Forbsova lista najplaćeniji sportista sveta, na prva tri mesta su fudbaleri. Prvo mesto ove godine pripada Lionelu Mesiju , koji će u 2019. godini zaraditi ukupno 127.000.000 dolara, od čega će 35.000.000 biti samo ...\nKo je najplaćeniji sportista sveta\nVAŠINGTON – Fudbaler Barselone Lionel Mesi sa 127 miliona dolara godišnje najplaćeniji je sportista sveta prema uglednom magazinu Forbs. Mesi je na toj listi ispred kolega iz Juventusa Kristijana Ronalda (109 miliona) i Pari Sen Žermena Nejmara (105).\nRodžer Federer po ko zna koji put u nizu prednjači, pa iako je od turnira uzeo "tek" 7,4 miliona dolara, čak 86 stiglo je kroz različite sponzorske ugovore za ukupno 93,4 miliona Ugledni američki " Forbs " još jednom je objavio listu najplaćenijih sportista, a blizu vrha, ali ne ...\nAmerički časopis Forbs objavio je listu najplaćenijih sportista na svetu, a prva tri mesta zauzimaju fudbaleri – Mesi, Ronaldo i Nejmar. U prvih 100 su i dva Srbina, Novak Đoković i Nikola Jokić. Argentinac i član Barselone prošle godine zaradio je 127 miliona dolara, 18 više od ...


iAnatomija: Ukradena cela isporuka iPhona 5\nUkradena cela isporuka iPhona 5\nNakon što su se desile krađe Iphonea 5 u Japanu i Londonu, sada je na red došla i Francuska.\nPljačka se odigrala u o pola devet, 24. septembra na aerodromu Marignane.\nLopovi su sa maskama na glavama, sa dva BMW automobila, presreli i blokirali kamion koji je nosio Apple uređaje, oteli ga i odvezli se u drugom pravcu od aerodroma. Apple laptop uređaji i telefoni ubačeni su u kamion samo nekoliko trenutaka pre akcije pljačkaša, u potpunoj diskreciji.\nVozaču kamiona jedan od trojice razbojnika prislonio je pištolj na glavu i naterao ga da sledi njegova uputstva. Nakon desetak minuta vožnje, lopovi su se susreli sa saradnicima, koji su se dovezli drugim vozilom, u koji su prebacili kompletan Apple smartfon tovar, pažljivo odvajajući laptopove, koje nisu odneli.\nCela akcija prebacivanja sadržaja iz jednog vozila u drugi trajala je svega par minuta. Na kraju, kamion koji je prvobitno trebao da stigne do Apple prodavnica dignut je u vazduh, kao konačni začin u ovoj filmskoj pljački.\nŠteta se procenjuje na nekoliko desetina hiljada evra, ne uključujući tu i kamion dignut u vazduh. Pljačkaši su u bekstvu, a sudstvo i policija trenutno tragaju za počiniocima, dok istovremeno ispituju način na koji su pljačkaši došli do poverljivih informacija o isporuci i transferu Apple uređaja.\nHateFull 28. септембар 2012. 00:21\nOvo je garant neka Samsung fan ekipa\nАнониман 28. септембар 2012. 08:05\nE neka su to uradili.


Sirijske snage bombardovale Homs - Radio Slobodna Evropa\nVijestiRaspored emisijaProgramiPodcastKako nas slušatiFrekvencije u BiHFrekvencije u SrbijiFrekvencije u Crnoj Gori Sarajlije odale počast preminuloj Berini Video debata: Protesti u BiH - kako dalje? Sedmica u slikama: 8.- 15. juni 2013. Rusija - 50. godina od prvog odlaska žene u svemir Stranica TV LibertyRSE na YouTube-uFoto galerijeVideo Vijesti Sirijske snage bombardovale Homs Printajte Veličina slova - + 14.02.2012 Sirijska vojska nastavila je napad na pobunjenički grad Homs, a današnje bombardovanje najintenzivnije je u poslednjih pet dana, tvrde protivnici režima predsednika Bašara al-Asada.\n"Bombardovanje (četvrti) Baba Amr, koje je počelo u zoru, najintenzivnije je u poslednjih pet dana. U proseku, na grad svakog minuta padaju dve rakete", kazao je Rami Abdel Rahman iz sirijske organizacije za ljudska prava OSDH, pozivajući se na izjave očevidaca u Homsu.\nHadi Abdalah iz "Saveta za revoluciju Homsa" kazao je Frans presu da je "bombardovanje posebno intenzivno, intenzivnije nego prethodnih dana".\nPrema podacima Ujedinjenih nacija, više od 300 ljudi poginulo je od 4. februara u "neselektivnom napadu na civilne oblasti" u Homsu, u ofanzivi snaga režima radi gušenja pobune u gradu poznatom kao "prestonica revolucije".


„Vodovod“ uputio apel za racionalnu potrošnju vode - Novosti Plus\nPreduzeće „Vodovod“ uputilo je apel potrošačima da racionalno troše vodu jer, kako su istakli – zbog visokih temperatura koje su zabilježene proteklih dana evidentno je enormno povećanje potrošnje vode.\nKako su naveli, ljeto je tek počelo i predstoje periodi sa izuzetno visokim temperaturama kada je potreba za vodom povećana.\n-Ovom prilikom, upućujemo apel svim potrošačima da vodu troše savjesno i racionalno, da budu solidarni i vodu troše za osnovne potrebe, a nikako za zalijevanje bašta, zelenih površina, voćnjaka, pločnika, terasa, dvorišta, punjenje bazena, pranje vozila i slično – saopštili su iz „Vodovoda“.\nNa taj način, kako su naglasili – biće omogućeno svim potrošačima da imaju dovoljne količine vode za piće, kao i očuvanje sistema vodosnabdijevanja.\nTakođe, apelovali su na potrošače da trebaju voditi računa i o ispravnosti svojih kućnih instalacija.\n← RAK: Zbog nelegalne mreže “Trion tel” iz Banjaluke kažnjen sa 100.000 KM\nTrebinje: Turizam u ekspanziji, grad nudi nove sadržaje →


Istorijski pomak na Kipru, da li je ujedinjenje moguće?\nM. D. 17. juna 2017. 03:00\nKiparski lideri se nadaju da će postići istorijski dogovor o ponovnom ujedinjenju kada se sastanu u Krans-Montani u Švajcarskoj, kasnije ovog meseca, saopštio je danas izaslanik Ujedinjenih nacija Espen Bart Ejde.\nOn kaže da se Ujedinjene nacije pripremaju za mogućnost da će samit, koji počinje 28. juna, trajati nedeljama.\nNakon sastanka sa grčkim liderom Kipra, predsednikom Nikosom Anastasijadesom, Ejde je rekao da je ovo „istorijska prilika“, prenosi AP.\nSamit je kulminacija dve godina pregovora između Anastasijadesa i lidera turske strane Kipra, Mustafe Akinčija. Fokusiraće se na bezbednosnu strukturu nakon ponovnog ujedinjenja Kipra.\nEjde navodi da se sprema dokumentacija koja će sve probleme dokumentovati, među kojima i prisustvo 35.000 turskih vojnika na ostrvskoj državi. Sa jedne strane, Grci tu vojsku vide kao pretnju i žele da nestanu, dok kiparski Turci to vide kao jedino obezbeđenje i ne žele da ih se liše.\nKipar je podeljen od 1974. godine, nakon državnog udara koji je za cilj imao ujedinjenje sa Grčkom i invazije Turske.


Press Online :: Društvo :: Održana gej parada na brzaka / print=true\nOdržana gej parada na brzaka\nŠetnja pripadnika LGBT populacije, više nevladinih organizacija i gej pokreta, povodom Međunarodnog dana ponosa LGBT osoba, u centru Beograda, protekla je mirno, a sa tog skupa poručeno je da će borbu protiv nasilja nad svim ugroženim grupama nastaviti i ubuduće svim metodama.\nOkupljeni su od Trga Republike prošetali Knez Mihailovom i Zmaj Jovinom ulicom do stepeništa na Obilićevom vencu, gde je 17. septembra 2009. pretučen francuski državljanin Bris Taton, koji je 12 dana kasnije preminuo od posledica povreda.\nNa stepeništu su raširili zastavu duginih boja i odali Tatonu poštu minutom ćutanja.\nCeo protest obezbeđivale su jake policijske snage. Vršilac dužnosti predsednika Gej strejt alijanse Lazar Pavlović rekao je da su se LGBT osobe danas na Trgu Republike okupile kako bi mirno protestovale centralnim beogradskim ulicama do mesta na Obilićevom mestu gde je 2009. godine pretučen Taton.\n"Obeležavamo Međunarodni dan ponosa zbog LGBT osoba koje žele da žive dostojanstveno kao i svi drugi građani, da participiraju u svim društveno-političkim tokovima ravnopravno, a ne da žive pod teretom sramote zbog sopstvenog postojanja", rekao je Pavlović.\n"Želimo da pošaljemo poruku protiv nasilja", rekao je Pavlović.\nPavlović je podsetio da su se na ovaj dan pre više od 40 godina u Njujorku pobunile LGBT osobe.\n[27.06. 2013., 14:56]\nHm,hmm.. provokacija znaci nije urodila plodom, 'druga strana' se nije odazvala znajuci da sa klipom 'kukuruza', na neprimerenom mestu zivot nemoze da bude dostojanstven pa ni javan.


Lajen: Bar četvrtina EU budžeta da bude za Zeleni dogovor\nTanjug 20. februara 2020. 15:34\nBRISEL, 20. frebruara ( Tanjug) – Predsednica Evropske komisije Ursula fon der Lajen kaže da se zalaže za moderan EU budžet koji će se zasnivati na prioritetima kao što su Zeleni dogovor i digitalizacija.\n”Ako EU želi da napreduje u narednoj dekadi moraće da investira u inovacije, istraživanja i nove prioritete. Zato će modernizacija budžeta će biti moj cilj u ovim pregovorima”, kaže Lajen.\nPredsednica Evropske komisije je dolazeći na samit EU lidera posvećen novom sedmogodišnjem budžetu Unije ocenila da će pregovori biti dugi i teški.\nOna je pozdravila predlog Evropskog saveta koji akcenat stavlja na evropski Zeleni sporazum, koji se odnosi na sveobuhvatnu evropsku tranziciju u cilju očuvanja životne sredine i klime i tzv. digitalnu revoliciju, što su i prioriteti Evropske komisije.\n„Za nas je važno da bar 25 procenata budžeta bude usmereno na projekte koji su u okviru evropskog Zelenog dogovora“, izjavila je fond der Lajen.\nOna je pozdravila predloge koji se odnose na nove resurse i koji bi trebalo da donesu svež novac u EU budžet, a istovremeno doprinese neophodnoj ekološkoj i digitalnoj tranziciji Evrope.


Naslovna/SPORT/Sreda u Seriji A: Poslednja stanica za Pirla, Konte stavlja ruke na titulu\nMajstorica za Ligu šampiona, tako je prozvan večerašnji duel Juventusa i Napolija na kome će ulog biti i radno mesto Andree Pirla. Na San Siru Inter Antonija Kontea mora da razbije još jedan tabu u ovoj sezoni: Prošlo je sedam godina od poslednje pobede Intera nad Sasuolom na San Siru koja je, vidi slučaja, iznosila 7-0.\nJUVENTUS – NAPOLI (18.45)\nSvet se izokrenuo u poslednje dva meseca. U prvoj polovini februara kada je Juve gostovao na stadionu Maradona, Rino Gatuzo je bio pred otkazom. Novine su bile pune naslova kako bi Andrea Pirlo mogao da donese “svilen gajtan” svom velikom prijatelju i saborcu iz igračkih dana u dresu Milana i reprezentacije Italije. Juve je bio u trci za skudeto, još uvek u Ligi šampiona i sveži osvajač Superkupa a Napoli u padu na svim frontovima, izvan Kupa Itailje, Lige Evrope i odavno daleko od borbe za šampionsku titulu.\nRino je preživeo to veče i nekako od tog momenta je počeo uzlet Napolija koji je došao u poziciju da se večeras popne na treće mesto na tabeli, na bod od drugoplasiranog Milana.\nVečeras je Andrea Pirlo u poziciji u kojoj je Gatuzo bio pre dva meseca. Kao što je Aurelio De Laurentis stavio u pripravnost dva-tri trenera (Beniteza i Macarija) pre par nedelja, tako je predsednik Juvea Andrea Anjeli, teška srca, morao da obezbedi alternativu ako stvari krenu po zlu i večeras. Dobar deo javnog mnjenja u Italiji je uveren da je Alegri već spreman da uskoči kao spasilac, ali postoje i glasine koje predviđaju poverenje Igoru Tudoru, Pirlovom pomoćniku i bivšem igraču Juventusa.\nJuventus je pobedio na devet od poslednjih deset mečeva sa Napolijem u Torinu. Izgubili su samo jednom, čuvenim golom Kulibalija pre tri godine kada je Sarijev Napoli milovao ideju da bi mogao da osvoji skudeto. Međutim, otkako je Rino Gatuzo preuzeo Napoli izašao je kao pobednik u tri od četiri susreta sa Juventusom: pobedio je dva puta u prvenstvu u Napulju i u finalu Kupa Italije u Rimu dok je izgubio samo u Superkupu u Ređo Emiliji.\n18.45: (2,12) Juventus (3,45) Napoli (3,50)\nJuventus je na poslednja dva meča osvojio samo jedan bod, dok je Napoli u pobedničkom nizu od četiri vezana trijumfa, štaviše u poslenjih šest kola Azuri su osvojili 22 od 24 boda na raspolaganju.\nJuve neće moći da računa na Bonučija i Bernardeskija, pozitivni na Kovid-19, i povređenog Artura. Velika novina je povratak u tim posle nekoliko meseci Paula Dibale koji bi trebalo da igra od prvog minuta sa Ronaldom. Ohrabrujuća vest je i činjenica da je Demiral ozdravio od koronavirusa i biće na klupi ako zatreba.\nRino Gatuzo bi prema najavama trebalo da zemni obojicu centralnih bekova sa meča protiv Krotonea. Manolas i Maksimović su imali katastrofalni dan prošle subote i po svoj prilici će ustupiti mesto Kulibaliju i Rahmaniju. Na sredini terena ćemo ponovo videti Demea umesto Bakajokoa, dok je Lozano u prednosti nad Politanom da zauzme mesto pored Zjelinskog i Insinjea iza leđa Mertensa.\nJUVENTUS 4-4-2: Ščešnji – Kvadrado, De Liht, Kjelini, Danilo – Kjeza, Bentankur, Rabio, Mekeni – Dibala, Ronaldo\nNAPOLI 4-2-3-1: Ospina – Di Lorenco, Rahmani, Kulibali, Hisaj – Fabian Ruiz, Deme – Lozano, Zjelinski, Insinje – Mertens\nINTER – SASUOLO (18.45)\nAntonio Konte je prošlog leta imao priliku u prvom licu da se upozna sa noćnom morom Intera na San Siru koja traje već sedam godina i zove se Sasuolo. Od ponižavajućeg poraza 7-0 u jesen 2014. godine Sasuolo više nije osetio gorčinu na Meaci protiv Intera. Naprotiv, zagorčao je život svim trenerima Nerazura a direktno je rasparao snove i ambicije Intera Roberta Mančinija, Lučana Spaletija i prošle godine Antonija Konte da mogu da stignu do skudeta. Pored Juventusa, Sasuolo je jedini klub u italijanskom fudbalu koji ima pozitivan skor u dvobojima sa Interom,\nMeđutim, ovo je potpuno drugačija sezona. U Apijano Đentileu i pored odsustva nekoliko startera vlada veliki entuzijazam i želja da se što pre stave i matematički ruke na skudeto koji nedostaje već 11 godina Interu.\nNerazuri su nanizali deset uzastopnih pobeda na svom stadionu i večerašnji trijumf bi bio 11 što bi značilo i 11 bodova prednosti nad drugoplasiranim Milanom. U prevodu, budući da će ostati devet kola do kraja, Konteu i njegovim fudbalerima bi bilo potrebno još samo 16 bodova pa da i aritmetički osvoje titulu bez obzira na rezultate drugih klubova.\nMeđutim, Konte ne želi samo skudeto već želi i da obori primate Intera rekorda Đovanija Trapatonija. Ako bi Nerazuri pobedili u sledećih pet mečeve i remizirali na jednom, ne bi samo osvojili skudeto četiri kola pre kraja već bi i ponovili istovetan hod koji je imao Inter Bepea Bergomija i Lotara Mateusa.\nInter večeras neće moći da računa na Brozovića i Bastonija zbog kartona dok su Perišić i Kolarov i dalje u boksu, obojica bi trebalo da se vrate na raspolaganje Konteu za meč sa Kaljarijem.\n18.45: (1,35) Inter (5,30) Sasuolo (8,00)\nIz Apijano Đentile su stigle indikacije da bi Konte mogao da poveri ulogu Bareli da igra ispred odbrane umesto Brozovića, dok je Darmjan u prednosti da zameni Bastonija pošto se u tim vraća De Fraj tako da bi Ranokja trebalo da završi na klupi i pored dobre partije protiv Bolonje. U napadu postoji mala šansa da Konte pruži priliku Aleksisu Sančezu, ali Lautaro Martinez ostaje favorit da se pojavi od prvog minuta pored nezamenljivog Lukakua.\nNa drugoj strani i Sasuolo ima dosta igrača koji su ostali kod kuće. Za Inter je najvažnije da neće biti Domenika Berardija koji je postigao šest golova u karijeri protiv Intera, omiljene žrtve uz Milan. Pored Berardija u timu neće biti ni najboljeg igrača Sasuola u ovoj sezoni Manuela Lokatelija kao ni centarfora Kaputa, Defrela. Van stroja su i defanzivci Muldur, Ferari i Romanja.\nJedina izmena u odnosu na ekipu koja je remizirala protiv Rome u Ređo Emiliji se očekuje na poziciji levog beka gde bi Kirjakopulos trebalo da zameni Rožerija.\nINTER 3-5-2: Handanović – Škrinjar, De Fraj, Darmjan – Hakimi, Galjardini, Barela, Eriksen, Jang – Lukaku, Lautaro Martinez\nSASUOLO 4-2-3-1: Konsilji – Toljan, Marlon, Kirikeš, Kirjakopulos – Lopez, Obijang – Traore, Đuričić, Boga – Raspadori


U Londonu je ove sedmice počelo suđenje, i to po Džonijevoj tužbi za klevetu protiv lista The Sun i kompanije News Group Newspapers, zbog kolumne iz 2018. u kojoj je glumac nazvan "nasilnikom koji bije žene".\nDep sve vreme demantuje je da je glumicu Amber Herd zlostavljao u braku, dok ova firma i dalje insistira na tome da je njihov opis glumca bio "tačan i istinit".\nMeđu brojnim šokantnim izjavama koje smo imali priliku da čujemo (jedna od njih odnosi se na to da je Dep našao ljudske fekalije na svom krevetu, za šta se veruje da je "krivac" Herdova) našla se i jedna o Džonijevim roditeljskim metodama. Dep je, naime, priznao da je ćerki Lili-Rouz, danas uspešnoj manekenki, davao marihuanu kad je imala 13 godina, verujući da je to "odgovorno roditeljstvo".\n— To je otac zabrinut za svoju ćerku u ovoj situaciji... A kad mi je došla i rekla: "Spremna sam", razgovarao sam s njenom majkom... Vanesa je pričala s njom — rekao je Džoni i istakao da je sa svojom ćerkom Lili-Rouz bio iskren.\nTAGOVI: Džoni DepSvet poznatihsvakodnevnica poznatihživot poznatihGlumacHolivudski glumacskandalIspovestLili Rouz Depmanekenkaživot porodiceporodicaočinstvoRoditeljstvovaspitanjemarihuanadroga


Severna Koreja ponovo obustavila pregovore sa Južnom - Biznis i Finansije\nHome\tVestiPolitika i društvo\tSeverna Koreja ponovo obustavila pregovore sa Južnom\nPošto su otkazani pregovori oko ponovnog uspostavljanja rada Kaesong ekonomske zone – zbog neslaganja oko izabranih pregovarača – Severna Koreja juče nije odgovorila na pozive Južne Koreje poslate preko ponovo uspostavljenog crvenog telefona. Dve strane obustavile su pregovore oko ekonomskih pitanja planirane za sredu zbog neslaganja oko sastava delegacija. Razgovori su viđeni kao znak poboljšanja na liniji Sever-Jug, nakon meseci povećanih tenzija javlja BBC.\n„Mi smo napravili početni poziv u 09:00“, saopštile su južnokorejske vlasti. „Ali, Sever nije odgovorio.“ Pre toga dve Koreje razmenile su dva poziva u toku prethodnog dana. Crveni telefon prekinut je u martu posle velikih tenzija.\nDve Koreje nisu održali razgovore na ministarskom nivou od 2007.


Sindikat se protivi smanjenju plata u Vojsci i Ministarstvu odbrane – Ozon Media\nSrbija – Vojni sindikat Srbije saopštio je da pripadnici Vojske Srbije (VS) i Ministarstva odbrane (MO) treba da budu izuzeti od mera štednje i smanjenja plata u javnom sektoru zbog toga što su njima i do sada plate bile umanjene.\n„Ovakvim stanjem stvari Vlada Srbije, odnosno Ministarstvo odbrane, značajno su ugrozili egzistenciju pripadnika VS i MO“, navodi Vojni sindikat Srbije, koji je saopštio i da je najveći i jedini reprezentativni sindikat u sistemu odbrane.\nSindikat je, u otvorenom pismu ministru odbrane Bratislavu Gašiću, upitao da li se smanjenjem plata „značajno ugrožava bezbednost, odnosno efikasnost i gotovost jedinica VS ako u njoj rade ljudi koji svojim platama ne mogu da prehrane porodice i zbog opterećenosti problemima ne mogu da se posvete poslu koji rade“.\nPrema saopštenju sindikata, Vlada Srbije je prema zaposlenima u sistemu odbrane unazad više od godinu dana umanjila plate za više od 20 odsto i da su to pripadnici sistema odbrane prihvatili sa teškoćom, ali kao neminovnost i potrebu.\nVojni sindikat Srbije najavio je da će upotrebiti sva legalna i legitimna sredstva da zaštiti interese pripadnika Vojske Srbije i Ministarstva odbrane i pozvao sve zaposlene u Vojsci Srbije i Ministarstvu odbrane da mu pristupe kako bi zajedno stali u zaštitu svojih prava i unapredili standard i socijalni položaj.\n24.04.2018. Ozon Komentari su isključeni na Koncert “Crvene jabuke” u Sremskoj Mitrovici\nNastavljen projekat Mega experience, „Zbunjeni“ prvi pobednici malog finala basketa 3×3\n20.10.2018. Ozon Komentari su isključeni na Nastavljen projekat Mega experience, „Zbunjeni“ prvi pobednici malog finala basketa 3×3


Prajd:Izjava Dačića suprotna Ustavu\nBeograd -- Organizaatori "Beograd prajda 2012" saopštili da je neprihvatljiva ocena premijera Dačića da sloboda okupljanja građana zavisi od procene bezbednosnih službi\n"Ovakva izjava je u suprotnosti sa Ustavom Srbije i standardima koji jasno obavezuju Srbiju kao članicu Saveta Evrope", navodi se u saopštenju i podseća da je predsednik vlade juče izjavio da jeste za održavanje parade i zabranu diskriminacije, ali da je reč o bezbednosnim pitanjima i da mu "ne pada na pamet da žrtvuje živote tih ljudi i policajaca".\nOrganizacioni odbor očekuje od premijera Srbije da u narednih mesec dana preduzme sve aktivnosti kako bi oni koji eventualno pripremaju\nbilo kakav oblik nasilja bili procesuirani.\n"Organizacioni odbor 'Beograd prajda' poziva predsednika Vlade da saopšti javnosti ko ugrožava živote policajaca i šta se preduzima da oni koji pripremaju bilo kakvo ugrožavanje života budu procesuirani. Sloboda mirnog okupljanja je osnovna pretpostavka demokratije i ona ne može zavisiti od procene bezbednosnih sluzbi, niti se pravo na život može štititi kršenjem ustavnih prava i zakona", navodi se u saopštenju.\nGostujući u Kažiprstu B92, prvi potpredsednik Vlade Aleksandar Vučić izjavio je da država mora da garantuje prava i slobode građanima, kao i njihovu sigurnost, ali da će održavanje ovogodišnje Parade zavisiti od procene bezbednosne situacije, o čemu odlučuje policija.\nU takvim slučajevima, kako je naglašeno, policija se unapred adekvatno angažovala kako bi zaštitila građane i imovinu i obezbedila skup.\nOrganizacioni odbor je naveo i da je za razliku od uvek obezbeđenih fudbalskih utakmica, Beograd Prajd bio zabranjen 2009. i 2011, a Ustavni sud Srbije je u decembru 2011. proglasio neustavnom zabranu iz 2009, naglašavajući da je zabranom prekršena Ustavom garantovana sloboda okupljanja.\nPodsetili su i da je Evropski sud za ljudska prava odlučivao u slučajevima zabrana Parada ponosa u tri evropske zemlje (Poljska, Rusija i Moldavija) i da je u svim slučajevima zaključeno da država ne sme vršiti opstrukciju Parade ponosa, bez obzira na "nepopularnost događaja" ili "bezbednosne aspekte".\nOrganizacioni odbor "Beograd prajda 2012" najavio je ranije da će ovogodišnja šetnja "Parada ponosa" biti odrzana 6. oktobra u Beogradu. Ove godine koncept proslave je promenjen, pa će se šetnja organizovati u okviru festivala koji je najavljen od 30. septembra do 7. oktobra. U sklopu programa biće organizovane žurke, izložbe, projekcije filmova i čitanje poezije.


Baldži: Očekuju se velika ulaganja u rekonstrukciju elektro mreže u opštini Dragaš - Gorapress.net\n20.02.2017. u 19:51\nBaldži: Očekuju se velika ulaganja u rekonstrukciju elektro mreže u opštini Dragaš\nPredsjednik DSV i zamjenik ministra obrazovanja, Usmen Baldži, u četvrtak je sa svojiim saradnicima, kao i šefom opštinske Kancelarije za zajednice u Dragašu, Mehmedom Hamzom, posjetilo sjedište, KOSTT-a i KEDS-a.\nOni su u prostorijama ovih instutucija održali službene sastanke sa zamjenikom direktora, KOSS-a, Kadrijom Kadriju, i operatvnim direktorom sistema KEDS-a, Avnijom Aljidemajem.\n„Cilj nam je da svojim aktivnostima ubrzamo proces obnove i rekonstrukciju elektro mreže u Opštini Dragaš. Danas smo imali jako korisne razgovore sa predstavnicima KOSST-a i KEDS-a, i dobili smo čvrsta uvjeravanja da će od maja mjeseca u našoj opštini započeti proces rekonstrukcije elektro mreže, kao i ugradnja novih i jačih trafoa po selima“, kazao je za naš portal, Usmen Baldži i nastavio.\n„Ono što je jako bitno za naše građane je to, da će u narednom periodu imati kvalitetnu struju. Zamjenik direktora KOSTT-a Kadrija Kadriju i operativni direktor KEDS-a, Avnija Alidemaj, predočili su nam komletan projekat koji predviđa rekonstrukciju visokonaponske i niskonaponske mreže. Predviđeno je da se u narednom periodu izgrade novi dalekovodi za transport električne energije iz Kuksa preko Našeca,do Prištine, i da će stuja dolazi tim dalekovodom do naše opštine. Takođe će se poboljšati i napon struje, pa će novi dalekovod biti na jačine 110 KV, a ne kao do sada 35 KV. To su evropski standardi koje će zadovoljiti potrebe naših građana“ kazao je Usmen Baldži, i nastavio.\n„Kao što vam je poznato u većini sela naše Opštine postoji problem sa snabim naponom. Ovim projektom je takođe predviđena i zamjena transformatora u selima, tako da će većina transformatora biti isnage znad 400 KW, kazao je predsjenik DSV i zamjenik ministra, Usmen Baldži,i nastavo.\n„Predstavnici ovih instucija su nas obavjestiti da su potpisali ugovor vrijedan 5 miliona eura sa njemočkom bankom „KFW“ koja će finasirati ove projekte, kao i da je jako bitno da će ove dvje kompanije zajedno raditi na rekonstrukciju i obnovu elektro mreže u našoj Opštini,\nKOSST će uraditi novu visokonaponsku liniju od 110 KV, a KEDS će raditi na niskonaponskoj mreži u selima gdje se predviđa zamjena bandera i postavljanje novih trafoa po selima. Prema dinamičnom planu izvođenja radova koji nam je predočen kompletna predviđena rekonstrukcija i niskonaponske i viskonaponske mreže trebala bi biti završena do 2020. godine“, istako je između ostalog, Usmen Baldži.


Regionalana deponija godinama samo u planu | TV KANAL 9 NOVI SAD\nNaslovna EMISIJE Regionalana deponija godinama samo u planu\nRegionalana deponija godinama samo u planu\nVIDEO K9: Jedan od važnijih projekata u Srbiji je izgradnja regionalnih deponija, odnosno, gašenje postojećih nesanitarnih koje ugrožavaju zdravlje ljudi. Za njegovo sprovođenje, međutim potrebno je, prema nekim procenama izdvojiti preko 900 miliona evra. Građanima ne ide na ruku ni promena rukovodstva u nadležnim preduzećima, o čemu je u emisiji Otvoreni ekran govorio Branko Dragičević, koji je od 2004. do 2008. bio direktor "Čistoće".\nNovi Sad nema sanitarnu deponiju već smetljište, rekao je bivši direktor Čistoće, aludirajući na podatak da takozvana gradska deponija zapravo ima dozvolu samo za privremeno skladištenje sekundarnih sirovina.\n“Što se tiče deponija, 2005. godine predviđeno je da se do 2014. godine u Srbiji napravi 20 do 27 regionalnih deponija. To je prepušteno lokalnim samoupravama, da se dogovore na lokalnim nivoima. Mi smo tu počeli, dok sam ja bio direktor, ozbiljan rad i od nekih 12 koraka, koliko je potrebno do regionalne deponije, mi smo napravili 9 tačaka”, rekao je Dragičević.\nSmeće je u uređenim državama, kako je istakao, resurs koji se iskorištava preko centara za upravljanje otpadom, a benefti za državu i građane od njega su i finansijski i ekološki.\n“Ono postaje resurs koga treba preraditi, staviti u funkciju. Da li ćete ga pretvoriti u energiju, da li ćete ga reciklirati, pa ponovo upotrebljavati, poput metala, plastike, PVC, materijala, papirne ambalaže, a znamo da od tog smeća četrdeset posto čini ambalaža”, naveo je Dragičević.\nNovi Sad je, prema njegovim rečima, svojevremeno ušao u razgovore o izgradnji regionalnog centra za upravljanje otpadom sa opštinama Temerin, Bač, Vrbas, Sremski Karlovci i Bačka Palanaka, na tromeđi Temerina, Žablja i Novog Sada.\n“Kad je došla nova vlast, ona je jednostavno to zanemarila, mislim da je tada G-17 preuzeo 2008. godine, nama je dao otkaze. A još je jedan kuriozitet koji smo mi pre toga napravili, to je predugovor sa jednom firmom iz Nemačke, iz Hamburga, koja je htela investirati u Čistoću 5 miliona evra i zaposliti 10 radnika, gde bi ugradila paralelne vertikalne i horizontalne degazatore ili biotrnove koji bi odvodili metan”, naveo je Dragičević.\nRegionalnim planom, podsetimo, bilo je predviđeno da deponija na kojoj bi bilo odlagan otpad iz Novog Sada bude gotova 2014. godine, a danas se još uvek ne zna ni lokacija na kojoj će radovi eventualno jednom početi.\nNekontrolisano odlaganje otpada na deponije ima loš uticaj na životnu sredinu, ali i na zdravlje ljudi. Prema podacima od pre šest godina, skoro sve deponije u regionu nalaze se u blizini naselja, a mnoge od njih su bez skoro ikakvih mera zaštite životne sredine.\nPrethodni tekstUmesto naknade, bolji stambeni uslovi za treće dete\nSledeći tekstNa Štrandu prikupljanje pomoći Grcima postradalim u požaru


Prohodno - Blic Online\nManje gužve na auto-putu, Gazeli, Pančevcu\nVećina saobraćajnica ovog popodneva je prohodna, bez većih zadržavanja na putu, javljaju za "Blic" iz Beogradskog taksija.\nU Srbiji je jutros saobraćaj umerenog intenziteta, uslovi za vožnju su dobri, a zadržavanja na graničnim prelazima ima samo na teretnim terminalima pri izlazu iz naše zemlje ka Mađarskoj na Horgošu oko sat vremena, saopštio je AMSS.\nNEVEROVATNA SLIKA Pogledajte kako izgleda popodnevni špic na beogradskim ulicama\nIako je vreme popodnevnog špica uveliko počelo, na gradskim ulicama nema većih zastoja i gužvi, javljaju beogradski taksisti. Povećan intenzitet saobraćaja primetan je donekle na mostovima, ali je svakako neuporedivo manji nego što je to uobičajeno za popodne u glavnom gradu.\nBEZ SAOBRAĆAJNIH GUŽVI Mirno i prijatno jutro u prestonici\nJutarnji časovi u Beogradu danas prolaze bez većih gužvi, a saobraćajnih zastoja gotovo da nigde nije bilo ovog prepodneva, ali je saobraćaj bio pojačan u Bulevaru kralja Aleksandra.\nBEZ GUŽVI U GRADU Ulice u Beogradu prohodne\nUprkos tome što je sinoć beogradske ulice opet prekrio sneg i što je u toku period dana koji često beleži gužve u saobraćaju, kako nam javljaju iz Beogradskog taksija gužvi ovog jutra nema i ulice su prohodne.\nVOJVODINA PROHODNA Nema snega na putevima\nSVE ULICE OTVORENE, ali su gužve na Gazeli, Brankovom mostu, autoputu ka Dušanovcu...\nSve centralne gradske ulice ponovo su otvorene za saobraćaj. Linije javnog gradskog prevoza opet se kreću normalno kroz Ulicu kralja Milana, Kolarčevu, Terazije, pa se polako raščišćavaju velike gužve koje su tokom celog dana zabeležene na Brankovom mostu, Terazijskom tunelu, u Bulevaru kralja Aleksandra...\nPutevi prohodni, bez vanrednih zastoja i prekida\nJoš uvek povoljne vremenske prilike i suvi kolovozi doprinose danas dobroj prohodnosti puteva, intenzitet saobraćaja je na autoputevima umeren, bez dužih zadržavanja na naplatnim rampama, a slično je na drugim državnim putevima prvog i drugog reda, na kojima nema vanrednih zastoja i prekida.\nOTEŽAN SAOBRAĆAJ U CENTRU Taksisti štrajkuju, gužve sporadične\nOko 15.50 sati saobraćaj je otežan širom centra grada i u Savskoj ulici zbog štrajka taksista.\nSNEG U BEOGRADU Sve glavne saobraćajnice su prohodne i očišćene od snega\nSve glavne saobraćajnice u Beogradu su očišćene od snega i leda i prohodne, izjavio je jutros Tanjugu glavni dežurni inženjer zimske službe "Beograd puta" Aleksandar Svilar.\nAntić: Svi putni pravci prohodni, jača kontrola zimske opreme\nMinistar saobraćaja Aleksandar Antić izjavio je danas da su u Srbiji svi putni pravci prohodni, da su nadležne službe reagovale pravovremeno i najavio da će biti pojačana kontrola zimske opreme kod teretnih vozila.\nGlavne saobraćajnice očišćene od snega i leda\nZimska služba "Beograd puta" očistila je sve glavne saobraćajnice u gradu od snega i leda i one su prohodne za saobraćaj - rekao je operativni rukovodilac Zimske službe "Beograd puta" Dejan Jovanović.


Green Fest prikazuje svetske hitove u Beogradu – Filmske radosti\nFilmske radosti > Aktuelno > Green Fest prikazuje svetske hitove u Beogradu\nDeseto jubilarno izdanje Međunarodnog festivala zelene kulture Green fest donosi veliki broj filmova koji su nagrađeni na najprestižnijim filmskim festivalima, panel diskusije i predavanja stručnjaka iz Srbije i sveta, izložbe i inovacije, „Bazar bez otpada“ – na kome će se predstaviti domaći „zeleni” preduzetnici”, kao i 44 filma u kategoriji kratkog i srednjeg metra iz celog sveta. Festival će biti održan od 15. do 18. oktobra u Domu omladine Beograda, pod sloganom „Promeni igru! Budućnost je na Zemlji!”.\nFestival će svečano biti otvoren, u utorak 15. oktobra, u 20 časova, dugometražnim filmom „Veliki zeleni zid”, koji je imao svetsku premijeru na nedavno završenom Venecijanskom filmskom festivalu, u izvršnoj produkciji Fernanda Meirejesa (reditelj filma „Grad boga“). Glavni fokus filma je na akciji 11 afričkih nacija da zasade pojas od 8000 kilometara vegetacije u Sahelu – oblasti ispod pustinje Sahara. Priča se odvija kroz oči jedne od najvećih afričkih muzičkih zvezda i aktivistkinje Ine Modje i isprepletana je razgovorima i muzikom koju ona pravi sa muzičarima iz afričkih zemalja na putu zelenog pojasa.\nPre toga, 15. oktobra, u 19 časova biće svečano otvorena izložba i dodeljene nagrade pobednicima foto konkursa „Priroda u pozitivu” koju zajedno organizuju Delegacija EU i časopis National Geographic Srbija.\nFilm „Postanje 2.0” biće prikazan, u sredu, 16. oktobra u 18 časova. Nosilac nominacije za nagradu Oskar, reditelj Kristijan Frej, nam donosi priču koja bi lako mogla da bude svrstana u kategoriju naučne fantastike, da nije istinita. U svetu još uvek postoje lovci na mamute, kao i naučnici koji žele da ožive ovu nestalu vrstu, što je samo početak u oživljavanju i drugih davno nestalih vrsta, stvarajući atmosferu kultnog „Parka iz doba Jure“. Film je osvojio specijalnu nagradu žirija na Sandens festivalu, kao i veliki broj drugih nagrada.\nNakon toga, sledi film „Uzalud protraćeno: Priča o bacanju hrane“ (u 20 časova). Izvršni producent, i protagonista koji nas vodi kroz priču, je jedan od najpoznatijih kuvara na planeti – Entoni Borden, čiji je ovo poslednji film. U saradnji sa kolegama, najboljim svetskim kuvarima, zajedno nam pokazuju kako hrana, koju smatramo za otpad, može da se transformiše u neverovatna jela.\nZbog izuzetnog interesovanja publike, u četvrtak, 17. oktobra od 18 časova na programu je film koji je premijerno prikazan prošle godine – „Zelena laž“. Film prati korporacije koje besramno koriste etiku i održivost kao marketinške alate, dok vešto sakrivaju istinu o nedelima koja čine zarad profita. Reditelj Verner Bote, vas vodi u svet korporativnih obmana, lažnih sertifikata, uništavanja prirode i života ljudi, u cilju daljeg umnožavanja kapitala.\nNakon smrti poslednjeg severnog belog nosoroga Sudana, dolazi priča o potpunom nestanku jedne podvrste film „Rino dolari”, koji počinje u 20 časova. Snimanje ovog istraživačkog filma je trajalo preko 2 godine, tokom kojih je ekipa filma pratila celokupan lanac trgovine od unajmljenih ubica nosoroga, preko rendžera koji ih štite, pa sve do krajnjih kupaca i prodavaca.\nSvakog dana festivala, u 12 časova, na programu je film „2040” koji je premijerno prikazan na ovogodišnjem Festivalu „Berlinale“. Ovo je priča o nadi, koja posmatra veoma realne mogućnosti da ljudska civilizacija može da preokrene globalno zagrevanje i kroz taj proces unapredi živote svih živih bića. Film je pozitivna vizija o tome „kako može biti“, umesto distopijske budućnosti koja nam se često predstavlja.\nTagged in : 2040 Dom omladine Kako pojesti Uskršnje ostrvo Međunarodnog festivala zelene kulture Green fest More senki Postanje 2.0 Priroda u pozitivu Rino dolari Uzalud protraćeno: Priča o bacanju hrane Veliki zeleni zid Zelena laž\nPrevious Previous post: „Areta Frenklin: Amazing Grace“ i „Dnevnik Diane Budisavljević“ na Slobodnoj Zoni\nNext Next post: „Uprkos magli“ novi film Gorana Paskaljevića premijerno u Španiji


ANKETA TOS-a POKAZALA: Atrakcije iz Bajine Bašte ostavile najjači utisak - Turistička organizacija "TARA - DRINA"\nRezultati ankete “Koju ste avanturu izabrali ovog leta”, koju je Turistička organizacija Srbije sprovela u proteklom periodu, pokazali su da su lokaliteti koji se nalaze u opštini Bajina Bašta ostavili ubedljivo najjači utisak na posetioce kao i da je planina Tara posećenija od svih drugih destinacija u Srbiji ove godine.\nNa pitanje „Koji lokalitet/atrakcija u Srbiji je na Vas ostavi najjači utisak“ na prvom mestu je ubedljivo Tara (23 %) ispred Uvca (16 %) i Golupca (12 %). U vrhu odgovora sa teritorije opštine Bajina Bašta su još i Banjska stena sa 6 % i jezero Zaovine sa 4% tako da su ukupno gledajući lokaliteti iz ove podrinske opštine ostavili najbolji utisak na čak 33 % od svih anketiranih od strane Turističke organizacije Srbije.\nAnketa je pokazala i da je Tara destinacija koju je najviše anketiranih posetilo ove godine. Ovu po mnogima najlepštu srpsku planinu nazvanu po slovenskom bogu Taru za odmor je izabralo 18 % anketiranih i tako se ona nalazi ispred Zlatibora sa 15 % i Stare planine i Kopaonika sa po 8 %.\nPo anketi TOS-a najpozitivniji aspekt putovanja u Srbiji je priroda, blizina, upoznavanje svoje zemlje ali i ljudi, gostoprimstvo i hrana. Najnegativniji aspekt po odgovorima su loši putevi, smeće i neadekvatne cene.\n„Srbija je jedna prelepa zemlja sa nestvarnom prirodom i mnogobrojnom i raznolikom turistickom ponudom. Svi trebamo da upoznamo nasu predivnu zemlju, da je čuvamo i uživamo u njenim lepotama za čiju se promociju na veoma visokom nivou i veoma uspešno bavi TOS. Sve pohvale!Upoznajmo našu zemlju!“ – samo je jedan od puno pozitivnih komenatara iz ankete koji pokazuju veliko zadovoljstvo turističkom ponudom Srbije.\nTuristička organizacija TARA - DRINA2020-11-03T11:07:58+01:00


HRT: Draghi: Putin kaže da nije pravo vrijeme za primirje u Ukrajini\n13:34 / 31.03.2022.\nDraghi: Putin kaže da nije pravo vrijeme za primirje u Ukrajini\nRuski predsjednik Vladimir Putin rekao je talijanskom premijeru Mariju Draghiju da još nisu stvoreni uvjeti za prekid vatre u Ukrajini, rekao je Draghi na konferenciji za novinare u četvrtak upitan o telefonskom razgovoru s Putinom prethodnog dana.\nNjemačka: Putin rekao Scholzu da se plin može i dalje plaćati u eurima\nDraghi je također rekao da mu je Putin rekao da postojeći plinski ugovori ostaju na snazi i da će europske tvrtke nastaviti plaćati u eurima i dolarima, a ne u rubljama.\n- Ono što sam razumio, ali možda griješim, jest da je konverzija plaćanja interna stvar Ruske Federacije, rekao je Dragi.\nItalija ne očekuje prekid isporuke plina iz Rusije, izjavio je u četvrtak premijer Mario Draghi, dodavši kako vjeruje da je Rusija odustala od zahtjeva za plaćanjem u rubljima.\n- Ne, nisu u opasnosti, odgovorio je Draghi na konferenciji za novinare na pitanje o isporukama plina iz Rusije koji čini značajan udio talijanskog uvoza.\nUpitan o povećanim izdacima za obranu nakon ruske invazije na Ukrajinu, Draghi je rekao da će Italija postići cilj NATO-a o trošenju 2% BDP-a na obranu u 2028., dodajući da to nije sporno među članovima njegove koalicije.\nMeđutim, Draghi je rekao da vlada ne predviđa konkretno povećanje izdataka za obranu.


Za obnovu vrtića kredit od 50 miliona dolara | Gde Investirati\nZa obnovu vrtića kredit od 50 miliona dolara\nMinistar prosvete Šarčević najavio je početak korišćenja kredita Svetske banke od 50 miliona dolara koji će se koristiti za rad na mreži predškolskih ustanova.\n“Rana pismenost je jako važna kategorija, da roditelji i svi drugi shvate da je to važno za napredovanje deteta za zdravu i pismenu naciju. To je ogroman posao na planu gradnje, obuke, planova i programa, kao i zakona, gde nastojimo da ceo proces ima sistemski tok”, kazao je ministar Šarčević prilikom obilaska vrtića “Skadarlija”.\n“Pokušali smo u jednom cugu najpre sa Beogradom to da rešavamo i uspeli da rešimo. Tu smo uštedeli pare tako da 50 miliona ne odlazi samo na gradnju”, naveo je ministar.\nDeo sredstava, kako je istakao, otići će na opremu, a deo na obuku ljudi.\nGovoreći o finansiranju predškolskog obrazovanja, Mladen Šarčević je rekao da je to složen poduhvat i da su “vaspitači u Beogradu na neki način privilegovani jer imaju dobru platu, stabilnu i na vreme isplaćene obaveze”.\n“Predstoji nam veliki posao da obezbedimo novih 1.000 do 1.500 mesta u već postojećim kapacitetima u osnovnim školama i da preko javno-privatnog partnerstva zainteresujemo one koje ozbiljnije žele da se bave ovim poslom i tako stvorimo više kapaciteta”, dodao je.\nFoto: Mladen Šarčević, zelenaucionica.com\n“Trudimo se da uz pomoć ministarstva nađemo načine i da animiramo kompanije da se preko javno-privatnog partnerstva uključe u ovaj proces kako bi što više dece išlo u vrtiće i bilo spremnije za život u 21. veku”, istakao je gradski menadžer Goran Vesić.\n“Verujem da će naš bužet biti sve veći i veći da možemo da nagradimo vaspitače, a to ipak zavisi od toga da li imamo novca ili ne”, istakao je Vesić.\nPrevious Akcije Tošibe pale 40 odsto za tri dana\nNext Pored problema sa Note 7, Samsung završava godinu uspešno\nTags Mladen Šarčevićvrtići


19 godina od smrti glumca Dragana Maksimovića – Magazin Plus\nHome/Lifestyle/19 godina od smrti glumca Dragana Maksimovića\n“Niko nije htio da otkrije ko je ubica”\n17. novembra 2000. godine Dragan Maksimović Maksa sedeo je sa rođakom u pivnici, kada je u lokal upala grupa skinheda, navijača “Rada”. Revoltirani zbog gubitka meča sa Obilićem, napali su Maksimovića, ubeđeni da je Rom. Čuveni glumac zbog zdravstvenih problema nije pružao otpor. Zverski je prebijen, a da mu niko nije pomogao. Tri meseca je proveo u bolnici, a preminuo je 4. februara 2001. godine.\n”Mislim da je to što se njemu na kraju i desilo, bilo nešto od čega je on u životu bežao. Nadao se da će nekako biti prihvaćen i da to ko je on po poreklu je nevažno”, rekla je Mirjana Karanović ranije\nSlavoj Žižek: 'Ovo je rasistička propaganda, guramo Kineze u karantenu'


Na sarajevskom Sajmu knjiga više od 150 izlagača - Akta.ba\nNa 2.000 metara kvadratnih bit će postavljeno 60 štandova na kojima će izlagati više od 150 izdavača.\n18.04.2017. 13:12 / Izvor: Fena\nZamjenik direktora TDK "Šahinpašić" Muris Šehić rekao je da na Sajam dolaze već poznati izdavači, ali i neki novi. Navodi da će na 2.000 metara kvadratnih biti postavljeno 60 štandova na kojima će izlagati više od 150 izdavača.\nIzdavačka kuća "Laguna" redovan je učesnik Sajma knjige u Sarajevu a kako je rekao Ranko Samardžić iz te IK ove godine dolaze s 1.000 naslova iz raznih žanrova.\nU okviru Sajma će u saradnji s Fondacijom "Mak Dizdar" biti obilježeno 100 godina od rođenja Maka Dizdara, tako da će i centralno mjesto Sajma "Bosanska kuća" biti preimenovana u "Makovu hižu".\n#Sajam knjige Skenderija\n#Sajam knjige Sarajevo\n#Fondacija Mak Dizdar


U većini škola u Kruševcu, zbog štrajka prosvetara, skraćeni časovi - KruševacGrad\nOd 38 škola u Rasinskom okrugu, u kojima većinu članova ima Unija sindikata prosvetnih radnika Srbije, skraćene časove na 30 minuta drži 29 škola, dok se u 9 škola zvoni na 45 minuta, a većina profesora izlazi posle 30 minuta. To je za krusevacgrad.rs rekao predsednik kruševačke Unije, Dobrivoje Marjanović\n– Direktori su u devet škola naložili da se zvoni na 45 minuta što stvara pometnju jer većina profesora izlazi posle 30 minuta. U školama počinje da se oseće pritisak jer direktori vode evidenciju profesora koji štrajkuju pa ljudi strahuju da bi, iako je ministar rekao da to neće činiti, plate mogle da im budu smanjene kao što je bilo ranije – kazao je Marjanović.\nUnija sindikata prosvetnih radnika Srbije, koja samo u jednoj školi u Kruševcu nema većinu, odnosno većinska je u 38 od ukupno 52 škole u Rasinskom okrugu, odlučila je da od 24. septembra do kraja meseca štrajkuje držeći skraćene časove.\nUnija je jedan od četiri reprezentativna sindikata prosvetnih radnika koji su, nezadovoljni predlogom platnih razreda najpre 31. avgusta organizovali protest u Beogradu, a potom 3. septembra, 11. septembra i 19. septembra organizovali jednodnevne štrajkove.\nSindikati traže da svi prosvetni radnici budu svrstani u devetu platnu grupu, prvi razred, umesto u osmu grupu, treći razred, gde se, prema prvobitnom predlogu našlo devedeset odsto prosvetara.\nUredbom je najpre bilo predvidjeno da se u devetoj grupi prvom razredu nadje oko hiljadu zaposlenih u prosveti, onih koji imaju pedagoška zvanja ili rade u otežanim uslovima, dok su u sedmoj grupi ostali pedagozi, psiholozi, sekretari, bibliotekari.\nNakon sastanaka, održanog 18. septembra, iz Ministarstva prosvete je saopšteno da je dogovoreno da pregovori budu nastavljeni, a da se u međuvremenu uradi analiza ranije iznetih predloga. Takođe je predloženo da sledeći sastanak bude sa predsednicom Vlade Anom Brnabić i predstavnicima Ministarstva finansija. Na sastanku održanom 13. septembra resorno ministarstvo je predložilo da u devetoj platnoj grupi u prvom razredu budu i nastavnici sa razrednim starešinstvom, dok bi ostali nastavnici predmetne nastave bili u osmoj platnoj grupi, u trećem razredu.\nPredstavnici sindikata ostali su pri svom zahtevu da svi zaposleni u prosveti budu u devetoj platnoj grupi. Naveli su da bi, prema predlog Ministarstva u devetoj grupi bilo 38 hiljada prosvetnih radnika, medju koje spadaju odeljenjske starešine, učitelji, zaposleni sa pedagoškim zvanjima i oni koji rade u otežanim uslovima rada, ali da bi u osmoj tri grupi ostali bibliotekari, pedagozi, psiholozi, korepetitori, sekretari, odnosno još oko 27 hiljada zaposlenih sa sedmim stepenom stručne spreme.\nNajavili su da pregovore sa premijerkom i nadležnim ministrima čekaju štrajkujući skraćenjem časova te da ukoliko do rešenja uskoro ne dodje ponovo planiraju protest pred Vladom.\n29. novembra 2021., 14:56


EVROPSKE VESTI: Bajdenova inauguracija ⋆ Evropski pokret u Srbiji\nHome/Vesti/EVROPSKE VESTI: Bajdenova inauguracija\nLa Libre deli utiske lidera EU koji su reagovali na inauguraciju Džo Bajdena. Ispred Evropskog parlamenta u sredu, Ursula fon der Lajen je rekla da „još jednom, posle duge četiri godine, Evropa ima prijatelja u Beloj kući“. Evropa je bila „spremna da se ponovo poveže sa starim i pouzdanim partnerom kako bi udahnula novi život našem negovanom savezu“, dodala je ona. Šarl Mišel, predsednik Evropskog saveta, iskoristio je priliku Bajdenove inauguracije da pozove poslednjeg da se pridruži vanrednom sastanku Evropskog saveta u Briselu. Predsednik Mišel već je razgovarao sa generalnim sekretarom NATO-a Stoltenbergom o mogućnosti povezivanja samita sa evropskim liderima samitom NATO-a, kojem će prisustvovati i Bajden.\nNovilist izveštava kako je, ubrzo nakon što je položio zakletvu, predsednik Bajden potpisao niz uredbi kojima se ukida klimatska politika svog prethodnika, u pokušaju da vrati globalnu vodeću ulogu Sjedinjenih Država u borbi protiv klimatskih promena. Ove nedelje je Bajden potpisao izvršno naređenje za SAD da se ponovo pridruže Pariškom sporazumu, koji je Tramp zvanično povukao iz novembra prošle godine. Frans Timmermans, evropski komesar za Evropski zeleni dogovor, i Antonio Guterres, generalni sekretar UN-a, pozdravili su povratak SAD-a Pariškom sporazumu. Bajden je potpisao dalja izvršna naređenja podržavajući SAD u borbi protiv pandemije, ukidajući Trampovu deklaraciju o izgradnji zida na američko-meksičkoj granici, ukidajući zabranu putovanja za nekoliko zemalja sa većinskim muslimanskim stanovništvom i ukidajući zabranu transrodnim osobama sa na službi u američkoj vojsci.\nHelsingin Sanomat piše da su četiri godine Trampove administracije dovele do raskola između SAD-a i Evrope i da bi sada na Džo Bajdenu trebalo da popravi transatlantske odnose i da Ameriku socijalno i ekonomski vrati na pravi put. Očekuje se da se Bajden, koji je sastavio iskusni tim koji će mu pomoći da ojača veze sa Evropom, odmakne od Trampove politike „Prvo Amerika“. Iako Evropa ima velika očekivanja od Bajdena, u članku se ističe da će i Bajden očekivati slične napore od Evrope, na primer podržavajući SAD da izvrše pritisak na Kinu. Sve u svemu, međutim, SAD i Evropa dele slične izazove: prevazilaženje zdravstvene i ekonomske krize, borba protiv klimatskih promena i suprotstavljanje autoritarnom mešanju u demokratije.\nKurier raspravlja o uticaju Evrope u njenom odnosu sa SAD, za koje Evropa treba da ostane ujedinjena. S odlaskom Trampa, transatlantske veze između Evrope i SAD-a mogu okrenuti stranicu, piše Kurier. Međutim, članak upozorava da će Bajdenova ekonomska politika i dalje zavisiti od velikih korporacija koje su finansirale njegovu kampanju i koje će i dalje lobirati za multilateralne sporazume koji će donositi visok profit i niske poreze preduzećima sa sedištem u SAD. Međutim, to ne znači da u mnogim oblastima politike nema prostora za novi početak. Gradonačelnici i izvršni direktori širom SAD ostali su posvećeni međunarodnim klimatskim ciljevima, čak i nakon što su SAD napustile Pariški sporazum. Evropa može oblikovati Bajdenovu politiku stvaranjem jakih partnerstava, kao i sopstvene politike zaštite životne sredine, ekonomije i spoljnih poslova.\nBy premins| 2021-01-22T15:38:03+00:00\tJanuary 22nd, 2021|Categories: Vesti|Tags: Evropske vesti|Comments Off on EVROPSKE VESTI: Bajdenova inauguracija\nMarch 8th, 2021 | Comments Off on Evropska zastava postavljena na prostorije Evropskog pokreta u Srbiji


Privrednici Arhiva - Far\nHomePosts Tagged "Privrednici"\nIspred glavnog ulaza u Opštu bolnicu Pirot i ulaza u ambulantni deo koji koriste i Opšta bolnica i Dom zdravlja instalirana su i puštena u rad dva dezinfekciona tunela. Reč je o velikoj donaciji pirotskih privrednika. Vrednost donacije je 1,1 milion dinara. Inicijativu su pokrenuli pirotski\nVeliko interesovanje građana i privrede za Program ekonomskih mera\nMinistar finansija u Vladi Republike Srbije Siniša Mali odgovarao je danas na pitanja koja su mu građani i privrednici uputili putem zvaničnog Instagram profila, a u vezi su sa Programom ekonomskih mera za smanjivanje negativnih efekata prouzrokovanih pandemijom Covid-19 i podršku privredi. Za manje od jednog\nOd danas privrednici u Srbiji mogu da se prijave za program ekonomskih mera za smanjenje negativnih posledica epidemije koronavirusa. Zainteresovani mogu da se prijave kroz poresku prijavu i da im se početkom maja isplati prvi minimalac. Pomoć neće dobiti oni koji su otpustili više od\nPrivrednici još do ponedeljka mogu besplatno, u APR-u da registruju mejl adresu. Na to ih obavezuje Zakon o privrednim društvima a od 1. oktobra tu uslugu plaćaće 2.800 dinara, prenosi RTS. Po hiljadu preduzeća dnevno na šalterima Agencije za privredne registre, podnese prijavu za registraciju elektronske\nVIDEO: Dimitrov – Pogoršava se epidemiološka situacija u Dimitrovgradu, povećan broj pacijenata u kovid ambulanti


miniMAX oduševio e-Srbiju | saop\nminiMAX oduševio E-Srbiju\nPrivrednici u Novom Sadu upoznali dobra iskustva e-poslovanja za mala preduzeća firme SAOP.\nPreduzeće SAOP je na konferenciji E-Srbija, koju je organizovala agencija za strateški razvoj Epicentar, predstavilo Internet poslovni program za mala preduzeća miniMAX, koji omogućava izvršavanje naprednih usluga e-računovodstva. E-Srbija, događaj koji je posetilo više od 70 predstavnika različitih preduzeća, pratio je smernice uvođenja e-poslovanja u Srbiji. 17 ponuđača savremenih poslovnih rešenja ponudilo je niz dobrih praksi za lakše i uspešnije poslovanje preko Interneta i informatičku podršku, kojima mogu da ojačaju svoju konkurentnost, povećaju prodaju i smanje troškove.\n„Učešće na konferenciji E-Srbija za nas je prvenstveno značilo prvi korak u prodaji naših rešenja, prvi kontakt sa širom javnošću i privrednicima na novom tržištu, a istovremeno je to bila i mogućnost da se uporedimo sa konkurencijom. SAOP-ova rešenja su se potvrdila kao izvanredno napredna i konkurentna, što je sigurno dobar podsticaj pre početka prodaje miniMAX-a u Srbiji, koji već nestrpljivo očekujemo,“ rekla je Sonja Šinigoj, direktorka u SAOP-u.\nKao vodeće regionalno rešenje za e-računovodstvo, Internet poslovni program miniMAX je privukao velik interes učesnika. SAOP-ovi stručnjaci su na konferenciji predstavili rad programa miniMAX, koji u Srbiji probno koristi već 10 većih računovodstvenih servisa. Na predavanju pod naslovom „e-knjigovodstvo“ predstavljene su i poslovne prednosti koje donosi e-poslovanje pomoću programa miniMAX i njihova dodata vrednost.\n„SAOP u Srbiji ima svoju poslovnicu, a postavlja se i osnovna partnerska mreža. Pomoću njih ćemo svojim kupcima na osnovu bogatih iskustava obezbediti savetovanje i podršku na najvišem nivou tokom prelaska na elektronsko poslovanje,“ dodala je Sonja Šinigoj.\nSAOP u Srbiji završava pripreme za službeni početak prodaje Internet poslovnog programa miniMAX, koja bi, prema predviđanjima, trebala da krene početkom drugog kvartala ove godine.


Kina protiv američkih mera kontrole sajta Taobao Kina protiv američkih mera kontrole sajta Taobao – Personal magazin\nKina je „jako zabrinuta i snažno se protivi” američkom gestu stavljanja Taobao, najačeg nacionalnog potrošačkog vebsajta, na listu onih koji trguju piratskim proizvodima, izjavio je kineski ministar trgovine.\nProšlog meseca je američka Unija trgovinskih predstavnika pratila veb sajt Taobao i stavila ga listu sajtova koji nude veliki broj piratskih proizvoda.\n„Kada se govori o kineskim preduzećima, videli smo da američka lista zloglasnog tržišta koristi termine kao što su „navodni” i „sudeći po industrijskim informacijama”, rekao je na pres konferenciji Šen Danjang, portparol ministra trgovine.\n„Sa dvosmislenim terminima i bez dokazanih činjenica ili detaljih analiza, ovako nešto je vrlo neodgovorno i neobjektivno”, rekao je on.\nKina se smatra da američka strana treba da uzme u obzir napore ovdašnjih kompanija da se suprotstave pirateriji.\n„Mi se zauzimamo da SAD uzmu u obzir naše napore u zaštiti proizvodjačkih prava, da imaju u vidu napredak koji je postignut i da sveobuhvatnije, objektivnije i sa više fer pleja govore o ovoj temi”, rekao je Šen.\nKina protiv američkih mera kontrole sajta Taobao was last modified: January 21st, 2012 by Redakcija


Biti ili ne biti/Should I stay or should I go - Kultura - Dnevni list Danas\nPočetna » Kultura » Biti ili ne biti/Should I stay or should I go\nTribina u Biblioteci "Milutin Bojić" 6. decembra\nBiti ili ne biti/Should I stay or should I go\nBeogradska umetnička radionica BURA organizovaće tribinu pod nazivom Biti ili ne biti/Should I stay or should I go u Biblioteci „Milutin Bojić“ (Ilije Garašanina 5) u petak 6. decembra sa početkom u 19 časova.\n0Piše: Danas Online 03. decembra 2019. 10.46 Izmenjeno: 11.32\nFoto: Radmila Duda Ludošan\nDiskusija je uvodni deo istoimenog projekta čija je okosnica multimedijalna izložba koja će biti održana krajem januara 2020. godine u Galeriji O3on, kada će 15 –ak autora istu temu promišljati u umetničkom formatu.\nNa tribini u Biblioteci „Milutin Bojić“ govoriće Zdravko Joksimović, vajar i profesor na Fakultetu likovnih umetnosti u Beogradu, Goran Gocić, književnik, Ognjen Lopušina, vizuelni umetnik i dizajner, Maša Nešković, rediteljka i Isidora Todorović, studentkinja istorije umetnosti, svako iz svog iskustvenog ugla posmatranja. Moderatorka razgovora biće Vesna Vujić, novinarka.\n„Iako je ideja za projekat začeta na osnovu podataka OECD-a, prema kojima je pola miliona ljudi emigriralo iz Srbije u periodu 2000-2016, i ticala se isključivo migratornih i pitanja standarda, sigurnosti i stabilnosti sistema, proširili smo je na sve savremene nedoumice, smatrajući ih značajnim za bolje razumevanje problematike“, kaže Jelica Stojančić, direktorka BURE u saopštenju.\nOvakav način sagledavanja konteksta, otvorilo je prostor za razmatranje unutrašnjeg dijaloga vezanog i za porodične, ljubavne, filozofske, egzistencijalne i druge dileme, sa osvrtom na okolnosti koje otežavaju njihovo razrešavanje.\n„Posebno nas zanima populacija mladih umetnika koja govori univerzalnim jezikom, a veoma je senzibilisana za razne šumove, emotivne, ali i racionalne, pa i političke prirode“, dodaje Dragana Nikoletić, umetnička direktorka BURE.\n„Želimo da otvorimo raspravu na ovu temu, bez predrasuda da je sramota biti neodlučan. U umetničkom smislu, nastojimo da iskoristimo upravo potencijal kolebanja, zavisan od mnogih faktora“, objašnjava Stojančić najavljujući januarsku postavku u O3onu.\nTom prilikom će izlagati 15-ak autora raznih generacija stvarajući ambijent lavirinta, kao metaforu unutrašnjeg prostora u okolnostima između dve i više mogućnosti izlaza.\nBeogradska umetnička radionica BURA od 2000. godine aktivno se bavi produkcijom, prezentacijom i promocijom savremene umetnosti. Izdvajamo projekte „Anfas, profil, teme“ (2001) u Studentskom kulturnom centru u Beogradu, „Na kraj sveta… kuća mala“ (2004), u okviru međunarodne izložbe „Erasing“ u Muzeju istorije Jugoslavije, kao i rezidenciju „Pronađeni u prevodu“, sprovedenu Bujačiću kod Valjeva (2015-16).\nSve ove projekte podržalo je Ministarstvo za kulturu i informisanje RS. Akciju „LA MUR“ izvedenu u Zemunu (2006) podržao je Sekretarijat za kulturu Grada Beograda, a segmet izložbe preseljen je u Novi Sad u Art kliniku.\nBeogradska umentnička radionica BURA, Izložba, Tribina\nSrbija se trenutno ne bori samo protiv korona virusa, već i protiv diktature\nIzložba slika Sretka Divljana „Kruna“ u galeriji ULUS-a


Selaković se sastao sa novim šefom Delegacije EU u Srbiji Žofreom - Izazov\nSelaković se sastao sa novim šefom Delegacije EU u Srbiji Žofreom\nRadio-televizija Srbije\t 6. septembra 2021. 10:25\nSelaković je sagovorniku, kako se navodi u saopštenju, uputio čestitke i poželeo uspešan mandat, dodavši da očekuje nastavak dobre saradnje institucija Srbije sa Delegacijom EU.\nIstakao je da je članstvo u EU apsolutni spoljno-politički prioritet i strateško opredeljenje naše zemlje, kao i da Srbija ostaje u potpunosti posvećena reformskom procesu.\nMinistar spoljnih poslova je dodao da je Srbija otvorena za nastavak pune saradnje sa EU, njenim institucijama i državama članicama, kao i za intenzivan rad u cilju napretka i ubrzanja pregovaračkog procesa.\nSelaković je naglasio da je Srbija u potpunosti posvećena regionalnoj saradnji, očuvanju stabilnosti i bezbednosti i diplomatskom rešavanju otvorenih pitanja.\nGovoreći o dijalogu Beograda i Prištine, ministar Selaković je istakao da su dijalog i kompromis ključni za postizanje održivog dogovora, ali i podsetio da Priština uporno ne ispunjava svoje obaveze iz Briselskog sporazuma i ne omogućuje osnivanje Zajednice srpskih opština.\nSelaković je ukazao da je neophodno da Priština pristupi primeni svih postignutih dogovora i poručio da očekujemo da Evropska unija, kao garant Briselskog sporazuma, čvrsto insistira na tome.\nEU je već duže od dve decenije najznačajniji spoljnotrgovinski partner Srbije, rekao je ministar, i dodao da je pomoć koju Srbija dobija od EU ključna za naš reformski proces.\nTakođe, ministar je istakao i da je Srbija, u uslovima pandemije, odgovornom politikom ostvarila ekonomsku i finansijsku stabilnost, kao i da statistički parametri pokazuju da je pandemija ostavila manje ekonomske posledice na Srbiju u odnosu na većinu drugih evropskih zemalja.


Specijalna bolnica Diona - Beograd\nOdabrali ste: Naslovna stranaFirme po delatnostiBolnice BeogradSpecijalna bolnica Diona\nTelefon: 011/2443 002\nJedinstveni smo po broju izvedenih operacija transfera masti i korekcije debljine nogu, bez komplikacija. To znači da je pored širokog spektra plastičnih i estetskih operacija, Diona posebno poznata po operaciji uvećanja listova transferom masti. Takodje, poznati smo po objedinjenim operacijama nosa – uspešni u tome da održimo prirodne karakteristike koje ima pacijent izvodjenjem samo jedne operacije koja rešava i funkcionalne i estetske probleme.\nFace lifting se radi jedinstveno, u šest vektora jer smatramo da prirodnost lica mora biti očuvana, kako trenutno, tako i u procesu starenja. Takodje, za operacije grudi se biraju prirodne proteze koje pomažu da garancija za izgled bude doživotna.\nPosebno smo ponosni na uspešno izvođenje kombinovanih operacija u preoblikovanju tela, odnosno kombinovane operacija grudi, liposukcije, uklanjanje viška kože sa stomaka, ojačavanje prednjeg trbušnog zida, zajedno sa transferom masti u zadnjicu.


Si Đinping: Kina želi stabilne veze sa Nemačkom i EU - Kineski Radio Internacional\nKineski predsednik Si Đinping pozvao je u sredu Nemačku i Evropsku uniju (EU) da ulože zajedničke napore sa Kinom da zaštite i promovišu zdrav i stabilan razvoj saradnje kako bi nestalnom svetu doneli više bezbednosti i stabilnosti.\nPredsednik Si je to rekao u telefonskom razgovoru sa nemačkom kancelarkomAngelomMerkel.\nUprkos pandemiji kovid 19, kinesko-nemačke veze neprekidno rastu i pokazuju snažnu otpornost i potencijal, rekao je Si, napominjući da je Kina najveći nemački trgovinski partner na globalnom nivou već pet uzastopnih godina.\nNadamo se da bi dve strane mogle da unapređuju saradnju u različitim oblastima u duhu uzajamnog poštovanja i koristi, što će doneti više vitalnosti saradnji Kine i EU i povećati poverenje u oživljavanje svetske ekonomije, dodao je Si.\nNaredne, 2022. godine obeležava se 50. godišnjica od uspostavljanja diplomatskih odnosa između Kine i Nemačke, a dve strane trebale bi iskoristiti priliku da pojačaju razmenu u tehnologiji, obrazovanju, kulturi i sportu, rekao je Si.\nKada se suočavaju sa izazovima, važno je da Kina i EU održavaju odnose na tačnom putu, poštuju međusobne interese i isključuju spoljni uticaj, rekao je Si, naglasivši da je Kina spremna da sarađuje sa EU u razmeni na visokom nivou i produbljuje i istražuje pragmatičnu saradnju u različitim oblastima, kao i ojača komunikacije o pitanjima klimatskih promena i globalno upravljanje.\nKina je takođe spremna da sarađuje sa Nemačkom i drugima na jačanju napora u borbi protiv vakcinalnog nacionalizma i promovisanju jednake distribucije vakcina na globalnom nivou, posebno u zemljama u razvoju, nastavio je on.\nPrimećujući zajedničke izazove širom sveta, Merkelova je rekla da bi Nemačka i Kina, kao i EU i Kina, trebalo da ojačaju dijalog i saradnju, što bi bilo korisno i za bilateralne odnose i za svet. Nemačka je spremna da igra konstruktivnu ulogu u promovisanju dijaloga, rekla je ona.\nNemačka vlada je spremna da započne novu rundu pregovora sa Kinom kako bi nastavila putovanja između dve zemlje, a takođe je spremna da ojača saradnju u oblastima kao što su suzbijanje kovida19 i distribucija vakcina, rekla je Merkelova.


Vesti online / Scena / Film / Pobednik za Smokija i Karlosa\nPobednik za Smokija i Karlosa\nPod sloganom "Gledaj, otvori oči" i prikazivanjem filma "Na Mliječnom putu" Emira Kusturice u beogradskom Centru Sava 24. februara biće otvoren 45. Međunarodni filmski festival - FEST.\nBiće prikazano 95 filmova: Organizatori FEST-a na konferenciji za medije\nČast da otvori manifestaciju pripala je Moniki Beluči, a do 5. marta biće prikazano 95 filmova.\nNagrada Beogradski pobednik za izuzetan doprinos filmskoj umetnosti biće dodeljena srpskom glumcu i reditelju Ljubiši Samardžiću i španskom režiseru Karlosu Sauri. Festival će zatvoriti film "Tišina" Martina Skorsezea.\nTakmičarski program je podeljen u tri celine: međunarodni program u kojem učestvuje 15 filmova iz 12 zemalja, "Srpski film" u kojem učestvuje sedam domaćih filmova, i "Granice" u kojem učestvuje osam dokumentarnih filmova.\n"Čovečanstvo je često bilo na ivici kataklizme, pa se nekako izvuklo"\n- Takmičarski program ne zatvara oči pred problemima koji nas okružuju, pa je tako tema terorizma aktuelna na Festu. Publika će moći da pogleda holandsku priču o životu holandske hipsterke koja završava u ISIS-ovom kampu, ali i jedan potresan film iz sirijsko-iračke koprodukcije - rekao je umetnički direktor Jugoslav Pantelić.\nKada je reč o srpskim filmovima, FEST posebnu pažnju posvećuje promociji domaćeg filma.\n- FEST je tu da promoviše upravo one filmove koji se u bioskopima slabo ili nikako ne prikazuju, a trebalo bi - rekao je Bona Jevtić, direktor FCS.\nOd Beograda 24 miliona\nOvogodišnji FEST, kao i prethodnih godina opstaje pre svega zahvaljujući pomoći sponzora, ali i grada Beograda koji je izdvojio oko 194.000 evra. Ministarstvo kulture se još nije izjasnilo da li će i kolika sredstva izdvojiti za ovaj značajan filmski festival.


OVO NIJE BILO NIŠTA: Tek od nedelje nas očekuje POTOP! : Nadlanu.com\nOVO NIJE BILO NIŠTA: Tek od nedelje nas očekuje POTOP!\nObjavljeno 11. mar 2016. / 17:59:03\nSava je probila deo nasipa kod sela Klenak naspram Šapca na tri mesta, ali su svi lokaliteti hitno sanirani, saopšteno je danas iz Vlade Vojvodine. Kada je zemljište u ovoj meri vlažno i manja količina padavina može da napravi problem a sudeći po prognozi Repubčičkog hidrometeorološkog zavoda obilne padavine nam stižu u nedelju.\nU nedelju tokom dana u noći nedelja na ponedeljak i u ponedeljak pre podne očekiju se obilnije padavine, u većini mesta od 10 do 30 mm, a u istočnim, centralnim, južnim i jugozapadnim krajevima lokalo i oko 40 mm, na planinama iznad 1000 m oko 20 cm novog snega, za ceo period.\nIzdato je i hidrološko upozorenje\nNarednih dana na Savi kod Jamene, Sremske Mitrovice i Beograda vodostaji će se kretati iznad granica redovne odbrane od poplava, a kod Šapca iznad granice vanredne odbrane od poplava. Na Mlavi, Peku, Timoku, na Južnoj Moravi sa pritokama, kao i na Velikoj Moravi vodostaji će od 13. do 15./16. marta biti u većem porastu sa prevazilaženjem granica redovne odbrane od poplava. Na Drini, Limu, Jadru, na Kolubari sa pritokama, na Zapadnoj Moravi sa pritokama, na Jasenici, Kubršnici, Crnici, Lepenici, Lugomiru i Resavi vodostaji će od 13. do 14./15. marta biti u umerenom porastu sa prevazilaženjem upozoravajućih nivoa. Narednih dana na Dunavu od Slankamena do Smedereva vodostaji će se kretati iznad i oko granica redovne odbrane od poplava.


Zajednica Opština Crne Gore » Blog Archive » Model Akcionog plana za borbu protiv korupcije u lokalnoj samoupravi u oblasti uređenja prostora i izgradnje objekata\nModel Akcionog plana za borbu protiv korupcije u lokalnoj samoupravi u oblasti uređenja prostora i izgradnje objekata\nU cilju pružanja pomoći svojim članicama – jedinicama lokalne samouprave, Zajednica opština izradila je Model Akcionog plana za borbu protiv korupcije u lokalnoj samoupravi u oblasti uređenja prostora i izgradnje objekata. Ovaj dokument je izrađen po preporuci koju je Vlada Crne Gore uputila svim jedinicama lokalne samouprave, nakon donošenja Akcionog plana za borbu protiv korupcije u oblasti uređenja prostora i izgradnje objekata.\nModel Akcionog plana je koncipiran tako da sadrži: prepoznate probleme, predlog rješenja, nosioce aktivnosti, mjerljive indikatore ostvarenih rezultata, rokove i potrebna sredstva u 2011. godini. Shodno prepoznatim problemima, predložene su konkretne aktivnosti koje treba preduzeti da bi dovele do eliminisanja konkretnog problema.\nSadržaj predviđenih aktivnosti u Modelu Akcionog plana odgovara aktivnostima, odnosno kriterijumima koji su utvrđeni u dokumentu „Standardi javne etike u lokalnoj samoupravi u Crnoj Gori“, koji je urađen uz stručnu pomoć Savjeta Evrope i podršku Delegacije Evropske unije u Crnoj Gori, a koji predstavlja standarde za transparentu, odgovornu i efikasnu lokalnu samoupravu u Crnoj Gori.\nModel Akcionog plana za borbu protiv korupcije u lokalnoj samoupravi u oblasti uređenja prostora i izgradnje objekata (PDF dokument)


Jan 26, 2016 Kaspersky Internet Security\nVeć treći put u pet godina*, Kaspersky Internet Security izranja na sam vrh kad je reč o efikasnosti jednog proizvoda u godišnjem izveštaju nezavisne laboratorije za ispitivanja – AV-Comparatives. Nakon što je tokom 2015. osvojio Advanced+ nagrade posle osam rigoroznih testova, najbolje rešenje kompanije Kaspersky Lab za krajnje korisnike i dalje pobeđuje rivale i kotira se kao globalno najbolji u konkurenciji od 21 proizvoda za operativni sistem Windows.\nGodišnji izveštaj organizacije AV-Comparatives ističe proizvode koji su na testu od prethodne godine imali visok rezultat, što kulminira izborom celokupnog pobednika na osnovu ukupnog rezultata. Određeni broj dodatnih nagrada biva dodeljivan na osnovu najboljeg rezultata na pojedinačnim testovima. Pošto je učestvovao i postigao najbolje rezultate na osam glavnih Advanced+ testova, Kasperski Internet Security proglašen je za Proizvod godine, pored čega je u izveštaju pohvaljen dizajn i pristupačnost njegovog interfejsa, kao i odlična obimna dokumentacija i propratne karakteristike.\nPored nagrade za proizvod godine, Kaspersky Internet Security je takođe pokupio i zlatnu medalju u kategorijama Zaštita u stvarnom svetu (Real-World Protection) i Test otklanjanja štetnog programa (Malware Removal tests), kao i prvu nagradu u kategoriji Otkrivanje fajlova (File Detection test). Proizvod je osvojio i srebrnu medalju na testu Proaktivna zaštita i deli bronzu u kategoriji Učinak (Performance). U seriji testova organizacije AV-Comparatives 2015. učestvovao je 21 proizvod iz oblasti zaštite dizajniran za Windows operativni sistem, gde su podlegli pojedinačnoj proceni i testu efikasnosti. Testirana je njihova sposobnost da štite protiv pretnji na internetu u stvarnom svetu, da otkriju na hiljade štetnih programa i obezbede zaštitu, a da pri tom ne ugroze funkciju računara. Dodatni testovi proverili su koliko dobro proizvodi uklanjaju štetni program sa zaraženog računara i na koji način blokiraju nove i nepoznate pretnje.\n„Ovo dostignuće je dokaz nivoa zaštite protiv štetnih programa koju nudimo svojim korisnicima, kao i neprekidne evolucije proizvoda, što nam omogućuje da proizvod bude u skladu sa potrebama današnjice i budućnosti. Kako dolazi od nezavisnog tela za testiranje, izveštaj AV-Comparatives je značajan izvor smernica i informacija za krajnje korisnike, jer im pomaže u izboru rešenja u skladu sa njihovim potrebama. Izuzetno smo ponosni što je Kaspersky Internet Security proglašen za najbolji proizvod 2015. i što se prepoznaje po velikoj predusretljivosti za korisnika”, kaže Timur Bjačujev (Timur Biyachuyev), direktor istraživanja štetnih programa kompanije Kaspersky Lab.


Zukić: Zasluženo smo došli do ubedljive pobede - SPORTSKI ŽURNAL\nFudbaler Vojvodine Dejan Zukić rekao je da je ekipa odigrala meč na najvišem nivou, kao i da se zasluženo plasirala u osminu finala Kupa Srbije\n"Pružili smo maksimum, svako od nas je dodao gas i mislim da smo odigrali veoma dobro i da smo zasluženo upisali ubedljivu pobedu", rekao je Zukić, preneo je klupski sajt.\nFudbaleri Vojvodine su u sredu na svom terenu eliminisali ekipu Jagodine sa 5:1, u meču šesnaestine finala Kupa Srbije. Gostujući tim je poveo golom u 10. minutu, da bi zatim novosadska ekipa preokrenula rezultat.\n"Mislim da smo ušli maksimalno u utakmicu, da smo ozbiljno shvatili rivala i to se osetilo u našoj igri. Iako smo primili taj slučajan gol, brzo smo pronašli svoj ritam i znao sam da ćemo ubrzo i preokrenuti", dodao je on.\nVojvodina u ponedeljak gostuje gradskom rivalu ekipi Proletera, u meču 15. kola Super lige Srbije, a napadač novosadskog kluba rekao je da gradski derbi nosi dodatni motiv.\n"Proleter će biti silno motivisan protiv nas i zato moramo da pristupimo kao na ovoj utakmici, ozbiljno od prvog minuta. Idemo na pobedu, bilo bi sjajno da nastavimo pobednički niz, ali uz dobru igru kao na poslednje dve utakmice", istakao je on.\nZukić je odigrao ceo meč u Kupu, dok je u pobedi svog tima protiv Radničkog iz Kragujevca u Super ligi Srbije (3:1), u igru ušao u drugom poluvremenu.\n"Znači mi poverenje i veća minutaža, jer uvek volim da sam na terenu i da igram, kao i svaki drugi član ekipe. Nisam igrao četiri, pet utakmica, to me je motivisalo da radim još više i da budem na pravom nivou kada dobijem šansu", rekao je 20-godišnji igrač.\n"Mislim da sam dobro ušao u meč i znači mi što sam konačno odigrao 90 minuta. To će mi biti dodatni motiv da nastavim da radim i da se nametnem treneru, a na stručnom štabu je da odluči koliko će ko igrati", zaključio je on.\nMeč između Proletera i Vojvodine u Super ligi Srbije na programu je u ponedeljak od 18.00.\nŽeza · 28 oktobar, 2021 17:35


Švedska klimatska aktivistkinja Greta Tunberg ismejana je na internetu nakon što se pojavila njena fotografija gde ona pozira sa kontroverznim švedskim reperom, koji je proveo par godina u zatvoru.\nReper 1.Cuz imao je nastup na nedavnom skupu Tunbergove “Petak za budućnost” u centru Stokholma, piše RT. Poznat je po tome što uvek nosi masku i drži svoj identitet u tajnosti, a njegove pesme govore o zločinima, drogama i mržnji prema policiji.\nReper je nedavno za lokalne medije otkrio da je odslužio dve godine u zatvoru zbog “ozbiljnog” zločina, ali nije izneo detalje. Njega su organizatori skupa u Stokholmu pozvali da nastupi kako bi privukli širu publiku.\nReper se nakon dešavanja fotografisao sa Gretom, a ispod slike je napisao: “Neočekivano prijateljstvo”. Nije poznato da li su njih dvoje zaista prijatelji, ali su mnogi Šveđani ocenili da je ova fotografija neprikladna.\nJedan korisnik “Instagrama” se zapitao da li je Greta bila ta koja je inicirala fotografisanje “ili je to bio odrastao čovek sa maskom”, dok su drugi ponavljali čuvenu frazu tinejdžerke “Kako se usuđuješ!”, kako bi pokazali svoje neodobravanje.\nGreta na drugoj spornoj fotografiji\nU jednom “tvitu” je navedeno da se Greta fotografisala sa “osuđenim reperom koji promoviše droge, bande i pucnjavu u svojoj muzici”. Ovo nije prvi put da se 17-godišnja aktivistkinja našla u “neobranom grožđu” zbog fotografije. Prošlog avgusta je pozirala sa grupom maskiranih “levičarskih ekstremista” u Nemačkoj, koji kako prenosi RT, imaju dugu istoriju poznatu policiji.


pink.rs | NAJVEĆA IMENA POP I ROK MUZIKE NA "CLOUD ADA" Handanović: Srećni smo što konačno organizujemo događaj kome će prisustvovati publika, uz sve preventivne mere!\nNAJVEĆA IMENA POP I ROK MUZIKE NA "CLOUD ADA" Handanović: Srećni smo što konačno organizujemo događaj kome će prisustvovati publika, uz sve preventivne mere!\nDanas je u Skupštini Grada održana konferencija za medije povodom predstavljanja programa i formata Clouda ADA koji će se ove godine održati u drugaćijoj formi od one na koju smo navikli, shodno situaciji.\nCloud ADA se održava na tribinama kod sudijskog tornja na Adi Ciganliji, a koncept je u potpunosti prilagođen epidemiološkoj situaciji, u formi bara na otvorenom.\nTokom dva vikenda nastupiće najveća imena domaće rok i pop scene.\nProgram od 11. do 13. septembra posvećen je Beer Festu, dok je vikend od 18. do 20. rezervisan za izvođace Musik Weeka.\nDamir Handanović, direktor Cebefa je izjavio da je veoma uzbuđen sto Cebef, nakon onlajn prenosa koncerata, učestvuje konačno u organizaciji događaja kome će prisustvo publike, uz sve preventivne mere, biti moguće.\n"Grad Beograd je dao podršku ovom događaju koji obogaćuje turističku i kulturnu ponudu Beograda", istakao je zamenik gradonačelnika Beograda Goran Vesić i dodao da se na ovakav način događaji organizuju širom Evrope.\nMilenko Skarić, vlasnik Skymusica je govorio o programu manifestacije izrazivši da mu je drago što partnerski učestvuje u njemu zajedno sa Cebefom.\nUlaz na događaj je slobodan uz jednu konzumaciju, broj stolova i mesta je ograničen, uz obaveznu propisanu distancu između stolova i mesta za sedenje. Organizatori su CEBEF i Skymusic uz podršku Grada Beograda.\nVučević u poseti školi u Futogu: Obezbedili smo sve što je bilo neophodno za početak školske godine\nVESIĆ: Beograd je zahvalan Oliveri Katarini za sve što je učinila za našu kulturu (FOTO)


Srbi zbog posla putuju sve dalje - Bizlife.rs\nSrbi zbog posla putuju sve dalje\n07:53 Beograd, 04/11/2011\nNajmanje pola miliona naših državljana zarađuje platu izvan granica svoje zemlje, a gastrabajterski staž im u proseku traje 13 godina, pišu današnje Novosti.\nBolji život u Srbiji, pak, potraži tek neznatan broj stranaca i uglavnom se radi o predstavništvima čiji se menadžment seli u našu zemlju na veoma kratko i oročeno vreme. Tako je Nacionalna služba za zapošljavanje u prošloj godini izdala 2.518 radnih dozvola stranim državljanima, a od početka ove 1.465 – i to najviše Kinezima (175), Makedoncima (156), Rusima (140)…\n“Naši državljani već tradicionalno, godinama unazad, odlaze na privremeni rad u Nemačku, Austriju, Švajcarsku…, ali se od devedesetih godina njih sve više odlučuje da privređuje u Americi, Kanadi, Australiji i na Novom Zelandu,” objašnjava Rade Savićević, iz Ministarstva rada i socijalne politike. “S druge strane, ne odlučuje mnogo stranih državljana da zarađuje u našoj zemlji. Uglavnom multinacionalne kompanije, banke, ekspoziture stranih osiguravajućih kuća šalju svoje menadžere na četiri-pet godina u Srbiju.”\nPrema Savićevićevim rečima, svi koji legalno rade u Srbiji zaštićeni su Zakonom o radu, koji ih u potpunosti izjednačava sa domaćim državljanima. A, osim ovog zakona, Srbija ima i Zakon o zapošljavanju stranaca.\n“Dodatna prava garantovana su i sporazumima o socijalnom osiguranju,” kaže Savićević. “Oni se odnose na radnike, penzionere, ali i turiste i njima se garantuju zdravstvena zaštita, isplata penzija u zemlji prebivalištva, prava u slučaju nezaposlenosti, pa, čak, i isplata dečjih dodataka.”\nSrbija ima potpisane ugovore sa 27 zemalja, a u završnoj fazi su i razgovori sa predstavnicima Grčke, Rusije, Kanade… Zbog velike emigracije u Americi, Australiji i Novom Zelandu, postoji namera da se i sa njima potpišu ugovori.\nSrbi najduže izdrže u Francuskoj\nSrbi u Nemačkoj u proseku rade po 15 godina, Francuskoj 18, Americi 10, a Rusiji pet. Nakon toga 145.300 ”povratnika” penzije troši u Srbiji. Iz Nemačke u Srbiju tako stiže 35.615 čekova, iz Hrvatske 32.836, iz Švajcarske 15.444, ali i 390 iz Italije, 257 iz Češke, 28 iz Luksemburga… Iz Srbije se penzije šalju na 10.587 adresa i to u 26 zemalja.


Aerodrom Niš – Uskoro proširenje aerodroma | Play Travel\nAerodrom Niš – Uskoro proširenje aerodroma\nVišemilionske investicije za unapređenja i proširenje aerodroma u Nišu\nNakon uspešnog uspostavljanja letova low cost avio kompanije Wizz Air, pokrenuti su planovi za rekonstrukciju i proširenje aerodroma Konstantin Veliki u Nišu kako bi se povećala sigurnost putnika, ali i konkurentnost aerodroma u regionu.\nIz gradskog budžeta ove godine izdvojeno je 665 hiljada evra, od čega će deo sredstava biti upotrebljen za unapređenje terminala i pomoćnih objekata. Gejt za odlaske je već proširen, a planirano je da se uskoro otvori duty free šop. Osim toga, u narednom periodu svi prilazni putevi aerodromu će biti poboljšani.\nSMATSA, agencija za kontrolu letova Srbije i Crne Gore, uložiće više od milion evra u instalaciju opreme koja je namenjena da pomogne pilotima u uslovima slabije vidljivosti, magle, kiše ili snega. Radovi će početi uskoro, a očekuje se da će sve biti spremno krajem oktobra.\nDugoročni planovi podrazumevaju izgradnju kontrolnog tornja, kao i proširenje aerodromske piste.\nSa aerodroma Konstantin Veliki u Nišu avio kompanija Wizz Air trenutno obavlja pet nedeljnih letova, dva do Basela i tri do Malma. Kako se navodi ovi letovi su veoma popularni, pa se sve više govori o tome kako bi mađarska avio kompanija mogla uskoro da otvori svoju bazu na ovom aerodromu.\nNiški aerodrom trenutno je u pregovorima i sa drugim avio kompanijama, poput Pegasus Airlines i Air Serbia o uspostavljanju novih linija.\nAerodrom Nis Air Serbia Pegasus Airlines Wizz Air\nlet Nis Stockholm\npostovani jedno pitanje dali ce imati let iz stockholma do Nis jer puno nas ima sa juga srbije unapred zahvalna Marija Prokuplje swe\nMarija, u ovom trenutku direktni letovi iz Niša se obavljaju do Bazela i Malmea. Postoji mogućnost za uspostavljanjem novih letova, a novine o proširenju aerodroma u Nišu možete pratiti na našem sajtu.


20/09/2018 - Ozonpress :: internet portal\n//20 septembra, 2018\nMladen P. (32) i Aleksandar S. (31), obojica iz Kraljeva, poginuli su u saobraćajnoj nesreći kod Blumingtona, u američkoj državi Ilinois. U sudaru dva kamiona poginule su tri osobe, u sredu ujutru oko 6 časova u blizini Hadsona. Do udesa je došlo kada je vozač kamiona izgubio...\nOko pedesetak kamiona iz Čačka, Kraljeva, Užica i Požege organizovali su protestnu vožnju između dva kružna toka u Konjevićima i Preljini kako bi ukazali na sve teži položaj prevozničkih firmi u Srbiji. Organizaotori protesta su udruženja MDT SISTEM iz Kraljeva i udruženje P...\nPODELA agencija prema kategorijama, keš-depozit i dnevni registar turista – samo su neke od novina koje predviđa predlog novog zakona o turizmu, a koje bi trebalo da donesu veću sigurnost srpskih turista. U poslednjih deset godina u našoj zemlji oduzeto je 96 licenci, a u...\nNe postoji dokaz da visok nivo takozvanog lošeg holesterola prouzrokuje srčana oboljenja, zaključak je studije koju je na uzorku od 1,3 miliona pacijenata uradilo 17 renomiranih svetskih lekara. Zaključak stručnjaka je da je efekat statina, lekova za snižavanje nivoa holesterola,...


Navodeći da je evropska kuća fudbala, tokom isticanja činjenica vezanih za francuskog i prvaka Srbije, spomenula da je PSŽ igrao u polufinalu Lige šampiona 1995, ali da se pritom nigde ne spominje Zvezdina titula iz Barija 1991, pojedini srpski mediji nazivaju to sramotom krovne organizacije zadužene za evropski fudbal.\nKoreografija crveno-belih na duelu sa Napolijem\nMeđutim, trebalo je samo posetiti zvanični sajt UEFA, odabrati u njemu sekciju "Liga šampiona", potom pod linkom "Pari Sen Žermen - Crvena zvezda" izabrati "Informacije o meču" (Match info) i preuzeti kompletnu PDF dokumentaciju koja predstavlja UEFA-najavu susreta.\nOna, naslovljena kao "pres-oprema" ("Press kit") već desetak godina predstavlja proizvod saradnje evropske kuće fudbala i britanske novinske agencije Pres asosijejšn, čije odeljenje "Podaci", zaduženo za fudbalsku i drugu sportsku statistiku, priprema tekstove i analize ovog tipa.\nOvako to izgleda na zvaničnom sajtu Evropske kuće fudbala (UEFA)\nUpravo se u tom dokumentu jasno može videti da je navedeno kako je Crvena zvezda bila pobednik Kupa evropskih šampiona 1991, što je bila preteča sadašnje Lige šampiona, koja je ime dobila kada je promenjen i format takmičenja, ali je zadržana suština. A suština je - borba za titulu prvaka Evrope.\nBilo kako bilo, UEFA nije ponizila Zvezdu u ovom slučaju, ali će pod njenim budnim okom biti ponašanje gostujuće publike na "Parku prinčeva", gde se u sredu od 18.55 sastaju Pari Sen Žermen i beogradski crveno-beli.


Amerikanci ponudili Cvijanović da izbaci Dodika i preuzme SNSD? - Sarajevska sehara\nČlan Predsjedništva BiH i lider SNSD-a Milorad Dodik nazvao je pričama za “medijsko zabavljanje” navode pojedinih medija da predsjednik Srbije Aleksandar Vučić želi da ga ukloni sa političke scene preko bivšeg američkog zvaničnika Richarda Grenella.\nZa njega kaže da je “neki tip poznat od ranije”.\n“Kao Grenell će nešto? On nije u admistraciji SAD-a. To je neki tip poznat odranije, bio je u Trumpovoj administraciji. Šta se sve lagalo prije tri mjeseca po medijima o meni, pa to više niko ne spominje”, rekao je Dodik novinarima u Istočnom Sarajevu.\nOn je kazao da ga je predsjednica bh. entiteta Republika Srpska Željka Cvijanović, poslije nadavne posjete SAD-u, obavijestila da joj je u određenim američkim političkim krugovima ponuđeno da izbaci njega i preuzme da vodi SNSD.\n“Čim je došla, ona me odmah obavijestila da su joj neki rekli kako bi bilo dobro da izbaci Dodika i preuzme SNSD. Ona je ustala i rekla im ‘vidite li vi da sam ja ozbiljna žena, što pričate gluposti’. Nemam na tu temu ništa posebno da kažem”, izjavio je Milorad Dodik.\nDodik se u Istočnom Sarajevu obratio novinarima poslije sastanka članova Predsjedništva BiH sa specijalnim izaslanikom američkog predsjednika za Zapadni Balkan Gabrielom Escobarom i zamjenikom direktora Evropske službe za spoljne poslove (EEAS), zaduženim za Zapadnu Evropu, Tursku i Veliku Britaniju Markom Makovecom.\nTags: Amerikanci, Milorad Dodik, Željka Cvijanović\nFoto/ Nova godina kuca na vrata: Počelo ukrašavanje i postavljanje dekorativne rasvjete


NI KARANTIN NI TESTIRANJE Kako Japan pobeđuje korona virus, NIKOME NIJE JASNO\nDok se vanredno stanje u Japanu bliži kraju, zemlja beleži samo desetine novih slučajeva korona virusa, a do tog trenutka je stigao uprkos tome što je u velikoj meri ignorisao mere kakve su širom sveta bile standard, ocenjuje Blumberg.\nIako su se mnoge države države opredelile za strategiju "testiranje, testiranje, testiranje", u Japanu je testirano samo 0,2 odsto stanovništva, što je među najnižim stopama u razvijenom svetu.\nStoga je analiza razloga koji su omogućili da Japan pobedi korona virus ne pridržavajući se mera koje su drugi uveli postala stvar nacionalne debate.\nSvi se slažu oko jednog - nije postojao "srebrni metak", odnosno jedan faktor koji je napravio razliku, navodi Blumberg.\n"Samo gledajući broj umrlih, jasno je da je Japan bio uspešan. No ni stručnjaci ne znaju zašto", rekao je Mikihito Tanaka, profesor komunikologije sa Univerziteta Vaseda i član savetničke grupe za korona virus.\nMediji su objavili listu sa 43 moguća razloga zbog kojih je Japan bio uspešan u borbi protiv korona virusa, a ona uključuje različite faktore, od kulture nošenja maski i niskog nivoa gojaznosti, do relativno rane odluke da se zatvore škole, pa čak i pretpostavke da Japanci prilikom govora zbog karakteristika jezika ispuštaju manje kapljica.\nStručnjaci s kojima je razgovarao Blumberg takođe su saglasni da odgovor na pitanje odakle uspeh u borbi protiv koronavirusa leži u više različitih faktora.\nIpak, mere koje je Japan sproveo mogle bi da posluže kao dugoročna lekcija za zemlje koje se nalaze usred epidemije.\nUsidrenje kruzera Dajmond princes u februaru, na kojem su se zarazile stotine ljudi, pomoglo je japanskim stručnjacima da vrlo rano dobiju vredne podatke o tome kako se virus širi i shvate da je reč o opasnosti koja se može lako preneti na Japan.\nOsim toga, u Japanu su stručnjaci preuzeli glavnu reč te su uspešno iskomunicirali jednostavnu poruku o tome kako treba izbegavati zatvorena mesta, prenapunjene prostore i bliske kontakte.\nSmatra se da je to bilo mnogo uspešnije od sprovođenja potpune fizičke izolacije.\nIako je Japan izbegao najgore scenarije u zdravstvenom smislu, blage mere restrikcije nisu uspele da spasu zemlju od negativnih ekonomskih učinaka.\nU prva tri meseca ove godine Japan je pao u recesiju, a ekonomisti predviđaju da će drugi kvartal biti najgori u istoriji.\nVlasti upozoravaju da, iako će sve mere uskoro biti ukinute, nema povratka na staro i normalno.\nZARAZA PONOVO SKOČILA U Hrvatskoj opet više od 4.500 novozaraženih, preminulo ČAK 69 osoba\nKORONA VIRUS U SVETU Crni rekord u Argentini, Japan konačno malo odahnuo


Princ Čarls i Jahjaga razgovarali sa porodicama nestalih lica\nPrinc Čarls i vojvotkinja od Kornvola danas su u Prištini položili cveće na spomenik „posvećen svim osobama koje se nakon poslednjeg rata na Kosovu vode kao nestale“, a britanski prestolonaslednik i predsednica Kosova Atifete Jahjaga razgovarali su i s predstavnicima udruženja nestalih lica tokom i posle rata na Kosovu. Polaganju cveća na spomenik na platou ispred zgrada Vlade i Skupštine Kosova prisustvovalo je više desetina članova porodica i udruženja nestalih Albanaca, kao i pojedini članovi porodica nestalih Srba i koordinator Udruženja nestalih Srba i ostalih nealbanaca na KiM Milorad Trifunović.\nTrifunović je izjavio za Betu da je s predstavnicima tri udruženja nestalih Albanaca učestvovao u razgovoru s princom Čarlsom i predsednicom Jahjagom o problemima s kojima su suočeni članovi porodica nestalih i udruženja nestalih na Kosovu tokom 1998 i 1999. kao i u posleratnom periodu.\n„Danas smo prisustvovali prijemu kod princa Čarlsa koji nas je primio i saslušao naš bol i tugu koje nosimo već sedamnaest godina, kao i našu borbu u potrazi za nestalim članovima naših porodica. Hvala princu Čarlsu na razumevanju koje je iskazao za naše probleme. Hvala mu na saučešću u bolu koje nam je iskazao posle razgovora“, rekao je Trifunović.\nOn je kazao da se zahvaljuje princu Čarlsu i na podršci koju članovi porodica svih nestalih tek očekuju od njega, a to je da pomogne u rasvetljavanju njihove sudbine.\n„Princ Čarls nam je tokom razgovora rekao da je njegova moć da utiče na bilo koga da se rasvetle sudbine nestalih vrlo mala, ali da će on kao humanitarac i kao čovek učiniti onoliko koliko može da se sudbine nestalih lica na Kosovu reše“, rekao je Trifunović.\nPosle polaganja cveća, princ Čarls je ispred spomenika razgovarao i s više članova porodica nestalih Albanaca koji su od njega tražili da se na Srbiju izvrši pritisak kako bi se rešila sudbina nestalih lica.